ישיבת מליאה, כנסת 25, פרוטוקול מספר 166, 2024-04-02 00:00

אמיר אוחנה: חברות וחברי הכנסת, אני מתכבד לפתוח את ישיבת הכנסת

אמיר אוחנה:  היום יום שלישי כ"ג באדר ב' התשפ"ד, 2 באפריל 2024

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת –      לקריאה ראשונה, מטעם הממשלה: הצעת חוק התקנת מצלמות לשם הגנה על פעוטות במעונות יום לפעוטות (תיקון), התשפ"ד–2024

דן מרזוק:       עוד הונח על שולחן הכנסת דוח מיוחד של מבקר המדינה בנושא: הבינוי והמיגון של מעונות ראשי הממשלה ושל משרד ראש הממשלה

דן מרזוק:       נוסף על כך הונחו על שולחן הכנסת מסקנות ועדת הכלכלה בעקבות דיון מהיר בהצעתם של חברי הכנסת עופר כסיף, אברהם בצלאל, משה פסל, משה סולומון ומאיר כהן בנושא: סכנה לפיטורים המוניים בנמל אילת

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע כעת

אמיר אוחנה:  תודה רבה

אמיר אוחנה:  עד שאקבל לידיי את הרשימה, ראשון הדוברים יהיה חבר הכנסת בועז טופורובסקי

אמיר אוחנה:  תודה

בועז טופורובסקי: תודה, אדוני היושב-ראש

בועז טופורובסקי:  אדוני השר, חברי וחברות הכנסת, עכשיו הסתיימה – ועדת המשנה שאני עומד בראשה, לקידום בטיחות בדרכים

בועז טופורובסקי:  הוועדה הייתה מאוד קשה, כי אנחנו ביררנו והתברר שהנושא לא מתוכלל, התקציבים קוצצו, כל גוף מאשים את האחר, אנשים לא נפגשו, אין תוכנית רב-שנתית והתוכנית שהוגשה בכלל לא מתוקצבת, הקיצוצים היו לא על דעת כל הגורמים, בקיצור – בלגן אחד גדול

בועז טופורובסקי:  וזה לא מפתיע שעכשיו אנחנו, ברבעון הראשון של שנת 2024, עם כמות ההרוגים בתאונות הדרכים הכי גבוהה מאז 2008

בועז טופורובסקי:  עברו 16 שנה

בועז טופורובסקי:  ואנחנו במקום האחרון במדינות ה-OECD, עם מעל מאה הרוגים – יותר מהרוג ביום

בועז טופורובסקי:  זה איום ונורא

בועז טופורובסקי:  זה לא קורה באוויר ריק וזו לא גזירת גורל

בועז טופורובסקי:  מדינת ישראל וממשלת ישראל, עם הרשות הלאומית לבטיחות בדרכים, עם המשטרה והמשרד לביטחון לאומי, משרד המשפטים, משרד הבריאות, ובראשם משרד התחבורה והבטיחות בדרכים, חייבים לתכלל את זה

בועז טופורובסקי:  חייבים לעמוד גם בהוראות החוק

בועז טופורובסקי:       ראש הממשלה היה אמור עד 31 במרץ לתת דוח לכנסת על קידום הבטיחות בדרכים

בועז טופורובסקי:  זה לא נעשה

בועז טופורובסקי:  אנשים ממשיכים למות סתם, ואני דורש, קורא, מתחנן, כל מה שיעזור, מה שיעזור שיקרה משהו, שהממשלה תתחיל לתכלל את זה ושנתחיל להביא תוצאות ותוכניות

בועז טופורובסקי:  אנחנו לפני פסח, חייבת להיות פעולת חירום למנוע מוות מיותר בכבישים

בועז טופורובסקי:  תודה

אמיר אוחנה: תודה רבה

אמיר אוחנה:  חבר הכנסת אחמד טיבי, ואחריו – חברת הכנסת שרון ניר

אמיר אוחנה:  בבקשה

אחמד טיבי: כבוד היושב בראש, ההחלטה היום של השופט לזכות את השוטר שירה בסלומון טקה היא החלטה כואבת, מצערת, לא נכונה

אחמד טיבי:  המסר שלה הוא מסר של זילות בחיי אדם, בעיקר כאשר מדובר בשוטרים עם יד קלה על ההדק

אחמד טיבי:  למרות כל הנסיבות שהשופט הקריא, אסור שהמפגש בין שוטר לבין אזרח יסתיים בירי קטלני שיביא למותו של האזרח

אמיר אוחנה: תודה רבה

אמיר אוחנה:  חברת הכנסת שרון ניר

אמיר אוחנה:  הוספתי את חבר הכנסת אלהואשלה לרשימה, ואני נועל אותה

שרון ניר: אדוני היושב-ראש, כנסת נכבדה, האלימות המינית שחמאס אימץ לעצמו כדפוס טרור צריכה להרעיד לא רק את ועדת החוץ והביטחון ואת הוועדה לקידום מעמד האישה, היא צריכה להרעיד את הבית הזה כולו, היא צריכה להרעיד את מדינת ישראל כולה

שרון ניר:  הפרקטיקות והדפוסים החולניים שהוצגו בדוח האלימות המינית במלחמת חרבות ברזל הם פשעי מלחמה ופשעים נגד האנושות

שרון ניר:  כל יום שעובר, החטופות והחטופים שלנו שם מרגישים גיהינום עלי אדמות

שרון ניר:  המשפחות שלהם מרגישות גיהינום עלי אדמות, וגם מדינת ישראל כולה

שרון ניר:       הדוח המזעזע שהוצג לנו היום – ועד לרגע זה הלב שלי הוא על מאתיים בגללו – הוא רק קצה הקרחון

שרון ניר:  כי צריך לזכור שאירועים של אלימות מינית ותקיפה מינית הם אירועים שהם תחת הסתרה, וזה כמו קרחון שלוקח לו – להיחשף

שרון ניר:  הדוח הזה עוד יתעצם, והוא חייב להיות דוח נושם

שרון ניר:  ההכחשה בעולם כבר התחילה, והממשלה חייבת להפוך את הדוח הזה לכלי משפיע בזירה הבין-לאומית, בזירת התודעה כולה

שרון ניר:  צריך לשים את הדוח הזה בכל נקודת זמן במשא-ומתן להשבת החטופים

שרון ניר:  צריך לזעוק את הדוח הזה, צריך לזעוק את סבלם, וצריך להשיב אותם הביתה

שרון ניר:  צריך לוודא שלעולם לא עוד

אמיר אוחנה: תודה, גברתי

אמיר אוחנה:  חברת הכנסת לימור סון הר מלך, ואחריה – חבר הכנסת יוסף עטאונה

אמיר אוחנה:  בבקשה

לימור סון הר-מלך: אדוני היושב-ראש, כנסת נכבדה, לפני אירועי 7 באוקטובר הייתי נוהגת לעמוד פה מדי שבוע ולספר על אירועי הטרור המושתק

לימור סון הר-מלך:  על אותם אירועי טרור שהתרחשו במשך השבוע, ואיש לא דיווח עליהם או נתן עליהם את הדעת

לימור סון הר-מלך:  אני התרעתי, אך העולם המשיך הלאה

לימור סון הר-מלך:  מייד אחרי 7 באוקטובר הייתה תחושה שמשהו השתנה, אך עכשיו, כחצי שנה לאחר האסון, עולם כמנהגו נוהג, ושוב יש מי שבאופן מגמתי משתיקים את אירועי הטרור שמתרחשים מדי יום ביומו

לימור סון הר-מלך:  כך, למשל, בשבוע שעבר מחבלים ירו לחלון ביתה של נטע שרעבי בכרמי צור שבגוש עציון

לימור סון הר-מלך:  הכדור ניפץ את שמשת החלון וחדר פנימה אל תוך ביתה

לימור סון הר-מלך:  נטע מספרת שפיגועי הירי הם עניין יום-יומי

לימור סון הר-מלך:  הפיגועים הם תכופים, הם יום-יומיים והם מושתקים

לימור סון הר-מלך:  עכשיו, אחרי 7 באוקטובר, אני מקווה שתבינו שמטרתם של המחבלים היא לרצוח כמה שיותר יהודים, והם אינם מבחינים בין גברים לנשים, צעירים, זקנים וטף

לימור סון הר-מלך:      אני קוראת לטפל בתקיפות בכל גילוי טרור ולו הקטן ביותר, כי רק כך מנצחים טרור

לימור סון הר-מלך:  אנחנו לא ניתן ולא נאפשר לחזור לימים ההם, שבהם אני עומדת פה במליאה ומספרת על פיגועי הטרור המושתקים, והעולם והמטכ"ל ממשיכים בשלהם

לימור סון הר-מלך:  תודה רבה

אמיר אוחנה: תודה, גברתי

אמיר אוחנה:  חבר הכנסת יוסף עטאונה, ואחריו – חברת הכנסת קטי קטרין שטרית

אמיר אוחנה:  בבקשה

יוסף עטאונה: כבוד היושב-ראש, אני רוצה להתייחס להחלטתו של ראש עיריית חיפה הנבחר מר יונה יהב לחזור בו מלמנות את נציג חד"ש החבר רג'א זעאתרה לסגן ראש העיר

יוסף עטאונה:  החלטה שלו לחזור מהסיכומים ולא למנות את נציג חד"ש לסגן בעירייה כפי שסוכם, היא החלטה בזויה, והיא תוצאה ישירה של מסע ההסתה של שלושת הפוליטיקאים הכי כושלים – נתניהו, סמוטריץ' ובן גביר – שהסיתו במסע דה-לגיטימציה של האוכלוסייה הערבית בכלל ובחיפה בפרט

יוסף עטאונה:  רג'א זעאתרה הוא נבחר ציבור שנבחר על ידי הציבור שלו

יוסף עטאונה:  יש לו את הזכות לייצג, יש לו את כל הזכות גם להיות בכל תפקיד בעירייה

יוסף עטאונה:  הניסיון הזה למנוע מנציג ציבור ערבי לכהן בתפקיד הוא חלק ממסע הדה-לגיטימציה שמובילים נתניהו, סמוטריץ' ובן גביר

יוסף עטאונה:  כדי לכסות על המחדלים שלהם הם מפיצים שנאה

יוסף עטאונה:  את מסע הדה-לגיטימציה הזה צריך להפסיק ומייד

אמיר אוחנה: תודה רבה

אמיר אוחנה:  חברת הכנסת קטי קטרין שטרית, ואחריה – חבר הכנסת משה סולומון

קטי קטרין שטרית: אדוני היושב-ראש, אני היום קיימתי דיון בוועדת חינוך בנושא הדברים המסיתים של אחת המרצות הבכירות באוניברסיטה העברית, פרופ' נדירה שלהוב קיבורקיאן

קטי קטרין שטרית:  אני הזמנתי את האוניברסיטה להסביר את דבריה המסיתים; גם את המל"ג

קטי קטרין שטרית:  האוניברסיטה שלחה מכתב שבו היא מנמקת מדוע היא לא יכולה להגיע – כי היא עוסקת בימים אלו בהטבות המגיעות למילואימניקים, החיילים, הסטודנטים

קטי קטרין שטרית:  תמוה

קטי קטרין שטרית:  אפשר היה לעשות את זה לפני

קטי קטרין שטרית:  יש עוד זמן לגבי הסמסטר הבא

קטי קטרין שטרית:  אבל המל"ג, שהוא גוף ממשלתי שמפוקח על ידי משרד החינוך, 40 דקות לפני קיום הדיון החליט שהוא לא מגיע כי האוניברסיטה לא מגיעה

קטי קטרין שטרית:  היה מקרה דומה בסמינר הקיבוצים: שימוע שנעשה שם לסטודנט בסמינר הקיבוצים – לא הגיעו הנציגים, אבל המל"ג הגיע

קטי קטרין שטרית:       לכן, אדוני היושב-ראש, אני רוצה לומר לך שחוסר ההתייחסות למשכן הזה, לחבריו, לנציגי הציבור שבאים ומעלים בדיונים האלה סוגיות שעולות בקרב הציבור במדינת ישראל – לא ייתכן שמשרדים ממשלתיים, ארגונים ממשלתיים, שמקבלים את כספם ואת תקצובם מהמדינה, יזלזלו בצורה שהם זלזלו בדיון של היום

קטי קטרין שטרית:       אבל רק כדי לתת לכם טעימה על מי מדובר, על גב' נדירה הזו – אני אומר לכם במה היא השתמשה, כי חברת הכנסת שרון ניר סיפרה על העדויות המזעזעות בוועדה

קטי קטרין שטרית:  אני רוצה לומר שמדובר בפרופסורית בבית ספר לקרימינולוגיה ובבית ספר לעבודה סוציאלית שאחד הקורסים שהיא מעבירה זה לגבי אונס נשים

קטי קטרין שטרית:  אבל אותה גברת אמרה כך: הם השתמשו בכל שקר

קטי קטרין שטרית:  הם התחילו עם תינוקות, הם המשיכו באונס שלא היה, והם ימשיכו עם מיליון שקרים אחרים בכל יום

קטי קטרין שטרית:  היא גם קראה לנו מכונת הרג, ואז היא אמרה: אני מדברת בערבית בפרוזדורים

קטי קטרין שטרית:  אגב, זכותה לדבר

קטי קטרין שטרית:  אבל כשהיא מסבירה שהיא מדברת בערבית זה כי היא רוצה שהסטודנטים יפחדו, כי הם פושעים

קטי קטרין שטרית:  בגלל שהם פושעים, הם תמיד צריכים לפחד

קטי קטרין שטרית:       צר לי להגיד שאותה מרצה גם מרצה בכנסים ומאשימה את ישראל ואת צבא ההגנה לישראל שהוא עורך ניסויים בילדים הפלסטינים

קטי קטרין שטרית:  שקר, שקר שאין כדוגמתו

קטי קטרין שטרית:  אני רוצה להזכיר לה שהיא חיה במדינת ישראל; שאותם חיילים שהיא מאשימה אותם היום בניסויים ובכל מיני דברים גם מגינים עליה

קטי קטרין שטרית:  אחד הסטודנטים, דווקא ערבי, אמר: היא לא הייתה מעיזה להגיד את זה לא במצרים, לא בלבנון, לא בסוריה, כי הדבר הקל ביותר הוא שהיא הייתה נעצרת לכל חייה, והדבר הפחות קל הוא שהיא הייתה נמצאת מתחת לאדמה

קטי קטרין שטרית:       אני מתכוונת להודיע לאוניברסיטה העברית שאני מתכוונת להמשיך בדיונים עד שהנושא של ההסתה שגורם לסטודנטים שהגיעו היום לומר שהם מפחדים להגיע לאוניברסיטה, עד שהאוניברסיטה והמל"ג יואילו בטובם להגיע ולספר לנו איזה פתרונות הם יכולים לתת כדי להגן על סטודנטים שמפחדים להגיע לאוניברסיטה

קטי קטרין שטרית:  תודה

אמיר אוחנה: תודה רבה

אמיר אוחנה:  חבר הכנסת משה סולומון, ואחריו – אחרון הדוברים לשלב זה, חבר הכנסת ואליד אלהואשלה

משה סולומון: שלום אדוני היושב-ראש, אני היום מודאג

משה סולומון:  היום התקבלה הפסיקה בעניינו של השוטר שהרג את סלומון טקה

משה סולומון:  קהילה שלמה – עיניה היו נשואות לפסיקה הזאת, אחרי שיצאו להפגנות ולמחאות ב-2019

משה סולומון:  והיום הפסיקה הזאת פוצעת עמוקות קהילה שלמה, קהילה שאותה אני מזכיר כאן יום-יום

משה סולומון:  קהילה שאני מזכיר את גיבוריה כאן יום-יום בנאום בן דקה, גם אתמול וגם היום ובכל שבוע ושבוע, מגיעה למצב שבו מזכים שוטר שהרג צעיר יוצא אתיופיה

משה סולומון:  במקום שמפגש של צעיר עם שוטר יהיה מפגש שמקרין ביטחון, אנחנו במצב שבו צעירים יוצאי אתיופיה מפחדים ממפגש עם שוטר, ואני מקווה שהדבר הזה יתוקן מכאן ואילך

משה סולומון:       אבל היום, ברשותך, אדוני היושב-ראש, אני מבקש להזכיר גיבור נוסף בן הקהילה האתיופית, גיבור בן הקהילה שאותה הנהגתי בקריית גת, רב-נגד שמואל גולימה, השם ייקום דמו

משה סולומון:  הכרתי אותו אישית

משה סולומון:  בן משפחת גולימה מהקהילה בקריית גת, אדם חייכן, ערכי ומסור, שידע בדרכו המיוחדת למשוך אנשים מכל קצות הקשת החברתית

משה סולומון:  הוא שירת את המדינה ואת העם בתפקידו במשטרה, ושם הקריב את חייו באותו בוקר כשהוקפץ אל התחנה

משה סולומון:  כשהגיע, המחבלים כבר התמקמו על הגגות מסביב וירו לעברו

משה סולומון:  שמואל ניסה להימלט ולהציל אחרים בזמן הירי, עד שלבסוף נפגע

משה סולומון:       סימה אלמנתו של שמואל מספרת: אנחנו שומרים שבת, והטלפון לא מפסיק לרטוט

משה סולומון:  תוך כדי האזעקות הוא לבש מדים ויצא לתחנה

משה סולומון:  הייתי בטוחה שכמו ההקפצה בשבת, הוא יחזור אחרי כמה זמן

משה סולומון:  ומשלא חזר, פתחתי את הטלפון והדבר הראשון שראיתי היה סרטון של מחבלים על טנדר משתלטים על התחנה

משה סולומון:  ב-02:00 הייתה נקישה בדלת ואמרו שהוא היה בתחנה, אבל לא בטוחים אם נהרג או נפצע

משה סולומון:  12 ימים לקח לזהות את הגופה שלו, עד שהודיעו לנו שזה סופי והוא נהרג

משה סולומון:  המחבלים היו בתחנה קודם להגעתו

משה סולומון:       שמואל דאג לכל אדם ואדם, סייע רבות לניצולי שואה ופעל רבות למען הנוער בקהילה האתיופית

משה סולומון:  היה לו חשוב שהמציאות תהיה טובה יותר ומתוקנת יותר, והוא היה מוכן לעשות הכול, אבל הכול, עבור שלמות העם והמדינה

משה סולומון:  יהי זכרו ברוך

אמיר אוחנה: אמן

אמיר אוחנה:  תודה רבה

אמיר אוחנה:       חברי הכנסת, הנושא הבא שעל סדר-היום הוא הצעת חוק לתיקון - - -     

אחמד טיבי: ואליד אלהואשלה

אמיר אוחנה: סליחה, נכון – חבר הכנסת ואליד אלהואשלה

אמיר אוחנה:  לאחר מכן נעבור לנושא הבא

אמיר אוחנה:  בבקשה

וליד אל-הואשלה: מכובדי היושב-ראש, חבריי חברי הכנסת, אני רוצה להתייחס לדיון שהיה היום בוועדה לבטיחות בדרכים ללא נוכחות שום חבר כנסת מהקואליציה

וליד אל-הואשלה:  אני חושב שהנושא הזה חוצה מפלגות, וחשוב מאוד שגם הממשלה תשים דגש על נושא תאונות הדרכים בכל הארץ, וגם בחברה הערבית כי המספרים מאוד גבוהים

וליד אל-הואשלה:       באחד הנאומים הקודמים שלי אמרתי שמספר ההרוגים בתאונות דרכים לפעמים גם משתווה למספר הנרצחים בחברה הערבית

וליד אל-הואשלה:  חשוב מאוד שהמשטרה תשים על זה דגש

וליד אל-הואשלה:  הגורמים המקצועיים בישיבה סיפרו שרק 60 ניידות נמצאות בכבישים בין-עירוניים, ולכן חשוב מאוד שהשר לביטחון לאומי ייתן את הדעת על הנושא הזה ויתחיל לעבוד על מנת לצמצם את מספר ההרוגים ואת תאונות הדרכים בארץ

וליד אל-הואשלה:  תודה

אמיר אוחנה: תודה לאדוני

אמיר אוחנה: [מס' מ/1737; דברי הכנסת, חוב' כ"ד, ישיבה 164; נספחות

אמיר אוחנה: ]  

אמיר אוחנה: כאמור, אנחנו נעבור כעת לנושא הבא שעל סדר-היום, והוא הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד-2024, לקריאה השנייה והשלישית

אמיר אוחנה:  אני מתכבד להזמין את חבר הכנסת ארז מלול להציג את הצעת החוק בשם יושב-ראש ועדת החוקה, חוק ומשפט

אמיר אוחנה:  בבקשה, אדוני

ארז מלול: אדוני היושב-ראש, לפני שאני מציג את החוק, אני רוצה להתייחס לדברים שנאמרו פה על ידי חבר הכנסת סולומון

ארז מלול:  קיבלתי באמת בתדהמה את פסק הדין בעניין ההרג של האזרח סלומון טקה, זכרונו לברכה

ארז מלול:  לא קראתי את פסק הדין ואני לא יכול להתייחס לעצם פסק הדין, אבל ליבי עם המשפחה הכואבת

ארז מלול:  שמעתי אותם, ובאמת הכאב זועק לשמיים

ארז מלול:  הם נמצאים ברגעים קשים, וההרגשה שיש אוכלוסיות מוחלשות שמקבלות יחס שונה ממשטרת ישראל היא צועקת

ארז מלול:       אתמול ניהלתי דיון בוועדת חוקה בעניין חוק של חברת הכנסת צגה מלקו לגבי מחיקת אישום לבני העדה האתיופית שהשתתפו במחאה

ארז מלול:  תוך כדי דיון קיבלתי נתונים ממשטרת ישראל על כמה תיקים נפתחו בשנים האחרונות לבני העדה האתיופית, ובמיוחד הנוער – הזדעזענו, היינו בהלם

ארז מלול:  עשרות אלפי תיקים נפתחים כלפי בני העדה, והרבה פעמים זה לא מוצדק והרבה פעמים זה חוסר הבנה, וגם האישומים – היד לוחצת מהר על ההדק להגיש כתב אישום, ואנחנו צריכים לשנות את כל היחס כלפי בני העדה

ארז מלול:  יש לי קשר טוב עם בני העדה עוד בהיותי במשרד לשירותי דת, והאחריות פה עלינו, על חברי הבית, לדאוג שהיחס כלפי בני העדה ישתנה

ארז מלול:       ובעניין שאני פה למעלה במקום יושב-ראש ועדת חוקה חבר הכנסת שמחה רוטמן – בשם ועדת חוקה, חוק ומשפט, שהכינה את ההצעה, אני מתכבד להביא בפניכם את הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד–2024

ארז מלול:  זו הצעת חוק מטעם הממשלה שמטרתה לתקן ולהאריך תקנות שעת חירום שהותקנו בתחילת המלחמה, ועניינן הארכה משמעותית של התקופה שבה ניתן למנוע מפגש של מחבלים עצורים הקשורים לאירועי 7 באוקטובר או למלחמה בעזה עם עורכי דין

ארז מלול:      הממשלה מבקשת לקבוע תקופה מקסימלית של מניעת המפגש עם עורך דין לאותם עצורים לתקופה של עד 60 יום, וזאת במקום התקופה של 180 ימים שנקבעה בהארכת התקנות לשעת חירום מינואר

ארז מלול:  עם זאת, נוספה אפשרות להאריך את מניעת המפגש עד למקסימום של 120 יום, אם מניעת הפגישה דרושה מטעמים של חשש לפגיעה בחיי אדם בקשר לפעולות המלחמה

ארז מלול:  הכוונה לטעמים סיכוליים הקשורים בלחימה בעזה

ארז מלול:       ההארכה של מניעת המפגש היא לא אוטומטית, אלא מחייבת תחילה אישור של ממונה עד 15 יום, ואישור של ממונה בכיר – ראש מחלקת חוקרים בשב"כ, אלוף משנה או ניצב משנה – להארכה נוספת, עד 30 ימים בסך הכול

ארז מלול:  מעבר לזה, נשיא מחוזי או סגן נשיא מחוזי רשאי להאריך את מניעת המפגש בפרקי זמן של עד 20 ימים כל פעם, עד למקסימום של 60 ימים, וזאת על פי בקשה של היועצת המשפטית, או עד למקסימום של 120 ימים כאמור, אם יש חשש לפגיעה בחיי אדם ולבקשת ראש אגף חקירות במשטרה או בשב"כ

ארז מלול:      בקשה להארכת מניעת המפגש מוגשת במעמד צד אחד, ויש עליה זכות ערר

ארז מלול:  אזכיר כי גם הדיונים מתקיימים בהיוועדות חזותית

ארז מלול:  תקופת מניעת המפגש, כפי שמוצע, ארוכה משמעותית מהמותר לחשודים פליליים רגילים, ואפילו ביחס לחשודים בעבירות ביטחון, שם המקסימום הוא 21 ימים, ומגיעים לנשיא המחוזי אחרי עשרה ימים

ארז מלול:  הוועדה השתכנעה כי למרות החריגות ההסדר המוצע הוא חיוני כדי להציל חיי אדם וכדי לאפשר לכוחות הביטחון ולרשויות החקירה למצות את החקירה ולהפיק מידע מודיעיני חיוני לפעולות הצבאיות שלנו בעזה

ארז מלול:  כאמור, מדובר בחוק המאריך בשנית תקנות שעת חירום, ולכן נעשו רק השינויים הנדרשים לעומת הנוסח של תקנות שעת חירום שהותקנו עוד ב-24 באוקטובר

ארז מלול:      להצעה לא הוגשו הסתייגויות, אך הוגשו בקשות רשות דיבור

ארז מלול:  אני מבקש מחברי הכנסת לאשר את ההצעה בקריאה השנייה והשלישית כנוסח הוועדה

ארז מלול:  תודה רבה, אדוני

אמיר אוחנה: תודה רבה לחבר הכנסת מלול, שהציג את ההצעה בשם יושב-ראש ועדת החוקה, חוק ומשפט

אמיר אוחנה:  כאמור, להצעת חוק זו לא הוגשו הסתייגויות, אך כן הוגשו בקשות לרשות דיבור

אמיר אוחנה:  ראשון הדוברים, חבר הכנסת אביגדור ליברמן – אינו נוכח; חבר הכנסת עודד פורר – אינו נוכח; חבר הכנסת יבגני סובה – אינו נוכח

אמיר אוחנה:  חברת הכנסת שרון ניר, בבקשה

אמיר אוחנה:  בבקשה, גברתי, עד חמש דקות לרשותך

שרון ניר: אדוני היושב-ראש, כנסת נכבדה, אנחנו נמצאים בעיצומה של מלחמה על עצם קיומנו, כמו מלחמת העצמאות השנייה שלנו – הם מפריעים לי

אמיר אוחנה: חברי הכנסת טיבי ואלהואשלה, בבקשה

שרון ניר: אתם רוצים אז תצאו החוצה, זה מפריע לי

שרון ניר:  תודה

שרון ניר:      הקרבות שחיילינו נלחמים בחזית הם קשים ומורכבים, אך לא פחות קשה המאבק היום-יומי של המשפחות של הגיבורים והגיבורות, שנשארו בעורף

שרון ניר:  במיוחד, אדוני, משפחות נשות המילואים, משפחות אנשי הקבע, נשות הקבע, כל אלו שנותרו עם עול המשפחה מאחור

שרון ניר:  אלו שהפכו פתאום ביום אחד להיות אחראיות בלעדיות לתא המשפחתי, אלו שנאלצות להתמודד עם קשיים בעבודה, עם קשיים של הילדים, עם בייביסיטר, עם הסעות וכדומה

שרון ניר:  אלה שמתמודדות עם אתגרי היום-יום

שרון ניר:      ואני רוצה לשאול את הממשלה ואת חברי הקואליציה אם הם באמת מכירים תודה לאנשי המילואים ולמשפחות שלהם שהם משאירים מאחור

שרון ניר:  האם הם מכירים תודה במעשים ולא רק במילים? לצערי הרב, היום כשפורסמה הכתבה הבנתי שלא

שרון ניר:      היום פורסם ששר התקשורת, שיושב איתנו כאן, שלמה קרעי, שאמור להיות דוגמה ומופת לציבור בישראל, בחר לפטר אישה בזמן הכי קריטי שלה

התקשורת שלמה קרעי: זה שקר

שרון ניר:  ולמה אני אומרת שזה זמן קריטי?     

התקשורת שלמה קרעי: שקר

שרון ניר: זמן שהיא מנסה להחזיר את החיים שלה לשגרה נורמלית

שרון ניר:  היא לאחר לידה, היא בזמן שבעלה משרת במילואים, היא בדיוק אותו דפוס של הנשים שאני מדברת עליהן כרגע, והיא גם מנהלת הלשכה של השר קרעי

שרון ניר:  אז אני רוצה להגיד לך, השר קרעי, זאת פגיעה בציונות, זו פגיעה בסולידריות, זו פגיעה בחברות וזו פגיעה ברעות ובתמיכה בזולת

התקשורת שלמה קרעי: למה את לא מסתכלת על העובדות?     

אמיר אוחנה: השר, אם תרצה להגיב, נאפשר זאת

אמיר אוחנה:  אם תרצה להגיב, נאפשר

התקשורת שלמה קרעי: את ממשיכה לשקר

התקשורת שלמה קרעי:  האמת לא מעניינת אותך

שרון ניר: ואני אגיד לך, השר קרעי, אני מתקשה לעבור על זה בשתיקה

שרון ניר:  אני מתקשה, כי זו פעולה שמשקפת בעיניי עיוורון מוחלט

שרון ניר:  עיוורון מוחלט להקרבה ולצורך המוסרי של כולנו לתמוך במשפחות של משרתי מילואים

שרון ניר:  ואנחנו רצים פה כמו עכברים בין הוועדות – לנסות להסדיר את זכויותיהם של אנשי המילואים, לנסות להסדיר מוגנות תעסוקתית לא רק לאיש מילואים אלא גם לבת זוגו, ופתאום אנחנו מתבשרים על דבר שכזה

שרון ניר:      אני באמת באמת מתקשה לשאול את עצמי איך זה עובר למעשים

שרון ניר:  ואני אגיד לך עוד משהו, השר קרעי

שרון ניר:  אתה יודע מה, לא התפלאתי כשקראתי שזה דווקא אתה – אתה, שרק לא מזמן עמדת פה על הבמה וזלזלת גם במשרתי הסדיר, גם באנשי המילואים בצבא ההגנה לישראל

שרון ניר:  אתה ששלחת את הטייסים לעזאזל, עכשיו אתה מעז לשלוח את נשות המילואים הביתה? המקרה הזה מעיד על כך שהממשלה, שהיא כל כך מנותקת – באמת, אני שואלת את עצמי, מי יש לו איש בלשכה, או אשת איש בלשכה שהיא אשת איש מילואים, ומעז לעשות דבר כזה? רק מי שלא מסוגל שליבו יהיה עם זהות מוחלטת למאמץ של מה שקורה עכשיו בשטח

שרון ניר:      אני אומרת לך, אתה יכול לעשות מעשה

שרון ניר:  תחזיר את העובדת הזאת עוד היום לתפקידה

שרון ניר:  לא ייתכן שבן הזוג יתנדב למילואים להגן על מדינת ישראל, יחזור הביתה וימצא שאשתו פוטרה

שרון ניר:  אני אומרת לך, השר קרעי, זה קודם כול נזק רוחבי

שרון ניר:  זה נזק רוחבי שהנזק שלו הוא לא רק לאישה אחת, אלא לכל המערכת שאמורה לתמוך במשפחות משרתי המילואים

שרון ניר:  ואני מבקשת ממך קודם כול לקחת אחריות על המעשה הזה, ואתה יודע מה, בוא תעזור לנו בהצעת חוק שאנחנו מקדמים עכשיו שנוגעת למוגנות תעסוקתית לכל נשות אנשי המילואים

שרון ניר:       אנחנו מחויבים כולנו לראות במשרתי המילואים ובמשפחותיהם יחידה משפחתית אחת, שאסור לפגוע בה

שרון ניר:  אנחנו מחויבים להבטיח שכל אחד מהם, כל אחד מהם, יוכל להמשיך בחייו – גם אם החיים שלו נהיו קצת יותר מורכבים – ביציבות ובביטחון, בלי חשש מההשלכות התעסוקתיות

שרון ניר:  אנחנו חייבים לעמוד מאחורי המשפחות של משרתי המילואים, להגן עליהן ולהבטיח את ביטחונן התעסוקתי

שרון ניר:  חובה זו היא קודם כול על מי שנמצא בתפקידי מפתח בממשלה ועל הממשלה ששלחה את אנשי המילואים להילחם בחזית

שרון ניר:      אני מצפה מכולם, אגב, להצטרף אליי לגינוי הפיטורים האלה

שרון ניר:  ואני מצפה מכולם להצטרף אליי להצעת החוק שתומכת באופן מלא במשרתי המילואים ובבנות זוגם

שרון ניר:  תודה

אמיר אוחנה: תודה

אמיר אוחנה:  בבקשה, אדוני

התקשורת שלמה קרעי: אדוני היושב-ראש, כנסת נכבדה, אני לא מתפלא שדווקא מתוך מפלגת השקר וההסתה של ליברמן עולה גם חברת הכנסת ניר, מסיתה, משקרת, משמיצה, ואפילו לא קראה את התגובה של השר, ואפילו לא באה וניסתה לברר

התקשורת שלמה קרעי:  האם באמת הדברים נכונים? האם באמת, השר, אתה פיטרת אשת מילואים, אשת חייל מילואים לוחם, תוך כדי שהיא אצלך בלשכה?      אז לא קראת את התגובה, וההסתה היא לחם חוקה של מפלגת ישראל ביתנו, לצערי, כנגד כל דבר שלא מוצא חן בעיניהם

חמד עמאר: אתה יודע למה אני לא מגיב? כי אתה לא רוצה תגובה

שרון ניר: - - -      

אמיר אוחנה: חבר הכנסת חמד עמאר וחברת הכנסת שרון ניר

התקשורת שלמה קרעי: לכן אני אגיב עכשיו לגופו של עניין כדי שתשמעי את התגובה, שחלק ממנה גם לא הובא בכתבה, וגם את המסמך, שאותה עובדת, שאני מכבד אותה, וגם היא בעצמה ציינה שם שעשינו הכול כדי לנסות ולתת את הפתרון הנכון, כולל להציע משרה באותם תנאים דלת לידי – מנהלת לשכת המנכ"לית – והיא חתמה על מסמך שהיא מסרבת לזה

התקשורת שלמה קרעי: היא לא פוטרה, אותה עובדת; היא עזבה כי התעקשה על משהו שלא היה מתאים בלשכת השר

התקשורת שלמה קרעי:  ואקרא את התגובה

התקשורת שלמה קרעי:  אגב, העובדת הזו היא עובדת של השר הנדל

התקשורת שלמה קרעי:  ועכשיו תשמעו את התגובה: השר קרעי, מתוך רגישות גדולה לגב' מעיין – אני מכבד את השם הבדוי שהיא בחרה לעצמה – שהייתה בהריון עם כניסתו לתפקיד, השאיר אותה במשרת האמון החשובה כל כך של מנהלת לשכתו, למרות שלא היה מחויב לכך כלל וכלל כשמדובר במשרת אמון

התקשורת שלמה קרעי:  אף אחד מכם לא עשה את זה בממשלת האחים המוסלמים שלכם

התקשורת שלמה קרעי:  לא השארתם אפילו אחד - -     

אלעזר שטרן: לא נכון

התקשורת שלמה קרעי: - - מהליכודניקים במשרת אמון אצלכם

התקשורת שלמה קרעי:  אפילו אחד לא השארתם

שרון ניר: - - - הפיצויים של - - - מנהלת לשכה - - -     

התקשורת שלמה קרעי: את כולם פיטרתם

אלעזר שטרן: אתה משקר, אתה משקר

אמיר אוחנה: חברי הכנסת, חברי הכנסת

שרון ניר: - - -     

וליד אל-הואשלה: חבר הכנסת קרעי, מה אתה רוצה מאיתנו?     

התקשורת שלמה קרעי: כך גם – כן, תגידו לי, מי מהליכודניקים השארתם במשרות אמון בלשכות שלכם? תתביישו לכם

אלעזר שטרן: אין לך מושג כמה

התקשורת שלמה קרעי: כן

התקשורת שלמה קרעי:  כך גם דאג לה לתנאים זהים במשרה אחרת במשרד כשחזרה מחופשת הלידה ולא היה באפשרותה לעבוד את השעות הדרושות כמנהלת הלשכה באותם תנאים

התקשורת שלמה קרעי:  בהמשך חזרה לתפקידה כמנהלת הלשכה עד שמסיבות מקצועיות, ואני משום כבודה לא רוצה להיכנס לסיבות האלה, הוחלט להציב יועצת אחרת במשרת האמון החשובה הזו

התקשורת שלמה קרעי:  כדי שלא לפגוע בגב' מעיין, למרות שמדובר במשרת אמון ללא התחייבות, ולמרות שמחלקת משאבי אנוש אמרה לי: אתה לא חייב שום דבר, השר, זאת משרת אמון, אמרתי: אני מתעקש

התקשורת שלמה קרעי:  אני מתעקש שתציעו כל מה שאפשר באותם תנאי שכר, באותם תנאים במשרד – הציע השר ברגישות גבוהה משרה זהה באותם תנאים, כמנהלת לשכת המנכ"לית

אלעזר שטרן: לא מאמינים לך

אלעזר שטרן:  כל מה שתגיד

שרון ניר: לא מאמינים

התקשורת שלמה קרעי: הגברת – יש מסמך חתום, אתה לא צריך להאמין

אלעזר שטרן: כל מה שאמרת פה – לא מאמינים לך

התקשורת שלמה קרעי: לא לא לא, כל העניין כאן הוא שאתה לא צריך להאמין

אלעזר שטרן: אני אעלה

אלעזר שטרן:  אני אגיד לך

אלעזר שטרן:  אני אגיד לך

התקשורת שלמה קרעי: כל העניין כאן הוא - -      

אלעזר שטרן: תגידו לו: זהו, מספיק עם השקרים

אלעזר שטרן:  הוא לא מתבייש

התקשורת שלמה קרעי: - - שאתה לא צריך להאמין

התקשורת שלמה קרעי:  הכתבה היא עם הרבה הרבה מידע לא מבוסס

אלעזר שטרן: לא

התקשורת שלמה קרעי: אבל את המסמך - - -     

קטי קטרין שטרית: מספיק עם הצביעות הזו, להגיד לו שהוא משקר

קטי קטרין שטרית:  לזכותו היא - - - אתה מדבר על שקר? אתה השקרן הכי גדול

אלעזר שטרן: יש גבולות, יש גבולות, יש גבולות

אלעזר שטרן:  הוא לא יכול להגיע

אלעזר שטרן:  אני אענה לו

אלעזר שטרן:  אל תדאגי, אני אענה לו

קטי קטרין שטרית: תעשה לי טובה, מספיק - - -      

אלעזר שטרן: גם אם עליזה לחוצה, אני אענה לו

קטי קטרין שטרית: עשית דברים הרבה יותר גרועים ואף אחד לא אמר לך כלום

אמיר אוחנה: טוב, חבר הכנסת שטרן, חברת הכנסת שטרית

אמיר אוחנה:  תודה

קטי קטרין שטרית: מספיק עם הצביעות שלכם

התקשורת שלמה קרעי: הגב' מעיין סירבה לכך ואף אישרה זאת בחתימת ידה

התקשורת שלמה קרעי:  אתה יכול למצוא את המסמך שהיא מאשרת בחתימת ידה שהיא לא מעוניינת במשרת מנהלת לשכת המנכ"לית

התקשורת שלמה קרעי:  היא חתמה על זה, סירבה לקבל את התפקיד – דלת לידי – ואף סירבה לכל הצעה לתפקיד אחר במשרד

התקשורת שלמה קרעי:  המסמך נמצא בטוויטר

התקשורת שלמה קרעי:  תוכל – אתה לא צריך להאמין לי – תראה, בחתימת ידה של העובדת שאתה מאמין להשמצות האחרות שלה

אלעזר שטרן: לא - - - מה שאמרת קודם

אלעזר שטרן:  אל תדאג, על מה שאמרת קודם

התקשורת שלמה קרעי: בהתאם לכך, הגב' מעיין סיימה את תפקידה ב-31 במרץ - -     

אלעזר שטרן: ממשלת האחים המוסלמים

אלעזר שטרן:  "ביחד ננצח", אתה אומר

אמיר אוחנה: חבר הכנסת שטרן

התקשורת שלמה קרעי: - - וזאת לאחר כמה שבועות - -      

אלעזר שטרן: על מה שאמרת, ממשלת האחים המוסלמים – לא מתבייש

התקשורת שלמה קרעי: - - שבהם קיבלה שכר כמחווה של רצון טוב בלי שהגיעה לעבודה

התקשורת שלמה קרעי:  יש לציין כי התהליך כולו לווה ברגישות הנדרשת על ידי סמנכ"לית משאבי אנוש במשרד, שהציעה לה הצעות רבות ומגוונות בהנחייתי, אך העובדת סירבה לכל הצעה באותם תנאים

התקשורת שלמה קרעי:  צר לי שהגב' מעיין – זה סוף התגובה – בחרה להכפיש את השר ואת לשכתו אחרי שעשו רבות למענה

התקשורת שלמה קרעי:  אנו מאחלים לה הצלחה רבה

התקשורת שלמה קרעי:      אז עם כל ההסתה וההשמצות שלך, תראי את המסמך – מסמך בחתימת ידה של העובדת שסירבה לתפקיד זהה באותם תנאים

התקשורת שלמה קרעי:  תתביישו לכם

קריאה: - - - אולי עובדת

אמיר אוחנה: תודה רבה

אמיר אוחנה:  חברת הכנסת יוליה מלינובסקי – אינה נוכחת

אמיר אוחנה:  חבר הכנסת חמד עמאר, בבקשה

יצחק פינדרוס: שלמה - - - אתה משאיר עובדת כזאת בלשכה - - -     

משה סעדה: פינדרוס, אף אחד לא מבין מספיק את הציניות שלך

אמיר אוחנה: עד חמש דקות לרשותך, אדוני

חמד עמאר: אדוני היושב-ראש, חבריי חברי הכנסת, מי שצריך להתבייש זה הממשלה הזאת, שארגון רגבים מנהל אותה

חמד עמאר:  ארגון רגבים הוא ארגון גזעני

חמד עמאר:  אחרי שקידמנו את חוק החשמל, וזאת הייתה הבטחה של הממשלה ויושב-ראש הקואליציה לעדה הדרוזית, לכל ראשי הרשויות, לראש ההנהגה של העדה הדרוזית – וכשאני אמרתי כאן, במליאה, שהחוק לא יעבור וזו הבטחה ריקה מתוכן, נאמר על ידי יושב-ראש הקואליציה: נחיה ונראה

חמד עמאר:  ועכשיו אני רואה שיצאה כבר הודעה שהחוק נעצר אחרי ארבעה דיונים, אדוני היושב-ראש, ארבעה דיונים בוועדת הכלכלה

חמד עמאר:  הזמן של הכנסת כנראה לא שווה

חמד עמאר:  זמנם של חברי הכנסת לשבת ולדון לא שווה

חמד עמאר:  ואז אנחנו יושבים, ודנים, ומתקנים, והולכים לפי מה שהממשלה רוצה, ומכניסים תיקונים לחוק

חמד עמאר:  אבל בסופו של דבר, ארגון גזעני כמו רגבים מחליט

חמד עמאר:  והוא החליט שהחוק יוקפא

חמד עמאר:  וקראתי את התגובה של רגבים

חמד עמאר:  חבר הכנסת אחמד טיבי שמח שהחוק הזה יעבור

חמד עמאר:  הרי גם אם אתם רוצים להשתמש בשם של אחמד טיבי, אחמד טיבי היה בדיון אחד ודיבר בו לטובת החוק, אבל הוא היה בדיון אחד – אנחנו ישבנו בארבעה דיונים

חמד עמאר:  אבל בשביל שהבוחרים של השרה סטרוק יצדיקו אותה, היא ישר מכניסה את השם של אחמד טיבי

חמד עמאר:       ואני אומר לכם, אתם הבטחתם לעדה הדרוזית – לא אני – אתם הבטחתם לחיילים שנלחמים שתחברו אותם לבתים

חמד עמאר:  יש 1,696 בתים שלא מחוברים לחברת החשמל

חמד עמאר:  1,696 בתים

חמד עמאר:  וכל הבתים נבנו על קרקע פרטית של אנשים ולא נבנו על קרקע מדינה

חמד עמאר:  אף לא בית אחד לא נבנה על קרקע של המדינה

חמד עמאר:  אבל הממשלה הזאת, הגזענית, מחליטה להקפיא את החוק ובעצם לבטל את כל הדיונים שהיו, לבטל את ההצבעה שהייתה להכנה לקריאה ראשונה

חמד עמאר:  איזה הבטחה תקיימו? הבטחה של 1 מיליארד שקל לשנת 2024 שתעבירו לראשי הרשויות? תוכנית חומש של 5 מיליארד שקל? אני אומר לכם, שום הבטחה שהבטחתם לא תתקיים

חמד עמאר:      אני עברתי גם על התקציב

חמד עמאר:  בתקציב לא מופיע שקל אחד לטובת תוכנית החומש של העדה הדרוזית

חמד עמאר:  מדובר על שני שלישים ושליש

חמד עמאר:  בשביל להעביר 750 מיליון שקל לעדה הדרוזית בשנת 2024 צריך להיות סעיף תקציבי

חמד עמאר:  לא יכול להיות מצב בלי סעיף תקציבי לתוכנית חומש של העדה הדרוזית, שיעבור ויקבלו את מה שהבטחתם

חמד עמאר:  אז כל ההבטחות שלכם לעדה הדרוזית, כל ההבטחות שלכם לחיילים הדרוזים, לא מתקבלות

חמד עמאר:       יושב-ראש הקואליציה נכנס

חמד עמאר:  אתה אמרת לי: נחיה ונראה שהחוק יעבור

אופיר כץ: אני עדיין אומר

חמד עמאר: אתה אומר, אבל אני ראיתי שסוכם בין השרה סטרוק לראשי הקואליציה שהחוק יורד מסדר- יומה של הכנסת - -     

אופיר כץ: ואם אגיד לך שזה לא נכון?     

חמד עמאר: - - כי יש הסכמים קואליציוניים שמחייבים אותה ומחייבים אותך שהחוק הזה לא יקודם

חמד עמאר:  אני לא יודע איזה הסכמים קואליציוניים יש כשמדברים על חשמל

חמד עמאר:  חשמל זה מצרך בסיסי, זה מצרך שאדם צריך אותו בשביל לחיות

חמד עמאר:  אני לא נכנס להסכמים קואליציוניים

חמד עמאר:  אתם באים ומדברים על כך שאתם לא רוצים להכניס את כל הבתים הלא-חוקיים לתוך החוק

חמד עמאר:  הרי שמנו שם תנאים ותנאים שיכולים לבוא ולחבר את מי שהשר חפץ לחבר אותם, כי החזרנו את הסמכות לשר, ואתה היית שם, ואתה ישבת בארבעה דיונים איתי וסיכמנו את כל הדברים

אופיר כץ: אענה לך פה

חמד עמאר: כן

חמד עמאר:  סיכמנו את כל הדברים

חמד עמאר:  אם תענה לי ותגיד לי שהשרה סטרוק, ההודעה שלה לא נכונה – אני אקבל

חמד עמאר:  ואם אתה תגיד לי שההודעה של רגבים לא נכונה – אני אקבל

חמד עמאר:  לכן אני אומר לך, יושב-ראש הכנסת, אתה אמרת: נחיה ונראה

חמד עמאר:  ואני אומר לך: נחיה ונראה – או שאתם, חברי הכנסת של הכנסת, מחליטים, או שתנועת רגבים מחליטה כאן במדינת ישראל

חמד עמאר:  ואני אומר לך: רגבים יחליטו, לא אתם

חמד עמאר:  רגבים לא רוצים את החוק – החוק לא יהיה

חמד עמאר:  ואתם תהיו סמרטוטים לעומת רגבים

חמד עמאר:  תודה רבה

אמיר אוחנה: תודה רבה

אמיר אוחנה:  חבר הכנסת אחמד טיבי, בבקשה

אמיר אוחנה:  עד חמש דקות לרשותך, אדוני

אחמד טיבי: מכובדי היושב-ראש, אני רוצה להתייחס לנאום שטנה שנישא בשבוע שעבר על ידי שרה כושלת לשעבר, שאמרה שאחייניתו של אחמד טיבי היא קצינה בחמאס ושהיא תדרכה אנשים לרצוח ולאנוס

אחמד טיבי:  האמת היא שאני אדבר מה מקובל או לא מקובל בכנסת

אחמד טיבי:  לא מקובל להכניס משפחה מעל הדוכן, ובמיוחד לשקר

אחמד טיבי:  א

אחמד טיבי:  אדוני היושב-ראש, אין לי אחיינית ואין לי אח ואין לי אחיין - - -       << יור >> היו"ר אמיר אוחנה: << יור >>      אתה יודע מה אומרים: תוכיח

אחמד טיבי: כן, בעזה

אחמד טיבי:  אין לי אחות בעזה

אחמד טיבי:  זה השקר הראשון, אוקיי? יש לי משפחה מורחבת שאני מעריך, שאני אוהב אותה – בעיקר את אלה שאני מכיר, אבל כבר הכותרת הייתה שקרית

אחמד טיבי:  עכשיו מילא שהמשפחה שלי נהרגה בהפצצה ביום ה-40 של המלחמה – הם היו בבניין מגדלים, נשלח טיל על ידי הצבא והוריד את הבניין

אחמד טיבי:  עשרות נהרגו ונפצעו, 12 מהם בני משפחת טיבי וסמור, שהיו איתם באותו בניין

אחמד טיבי:  הד"ר סמור – סאמר סמור, נשואה לד"ר טארק טיבי

אחמד טיבי:  שניהם אנשים נפלאים

אחמד טיבי:  ד"ר טארק לא נהרג

אחמד טיבי:  גב' סמור, ד"ר סמור, נהרגה יחד עם שני הילדים שלה

אחמד טיבי:  שני ילדים שלה – פייסל טיבי, בן 18, סטודנט למחשבים, נהרג בהפצצה, והילד אחמד טיבי, בן עשר, נהרג בהפצצה

אחמד טיבי:      מילא את לא רוצה להגיד: אני משתתפת בצערך, חבר הכנסת טיבי – אני לא מצפה, אני לא דורש ממך

אחמד טיבי:  אבל להכפיש, גם להתעלל בגופות אחר כך; גם להגיד את המשפט הנורא: בטח בגלל שהיא מרצה לחינוך ובמחלקת ההכוונה, היא הכווינה את אנשי חמאס לרצוח ולאנוס

אחמד טיבי:  כמה נמוך אפשר – מילא שאת תוקפת אותי

אחמד טיבי:  מותר לתקוף אותי פוליטית, אבל ככה להכפיש אנשים אחרי שהרגתם אותה, הרגתם אותה, היא מתה, היא ושני הילדים שלה

אחמד טיבי:  את מתעללת בגופה

אחמד טיבי:  את משקרת

אחמד טיבי:  כמה נמוך אפשר לרדת? מילא שאין מדפסת, אבל אין מצפון? כמה אפשר להכפיש?     ואני אגיד לך מה שלח – אגב, לא הכרתי אותה

אחמד טיבי:  אני לא הכרתי אותה באופן אישי

אחמד טיבי:  היא התחתנה עם ד"ר טארק, אבל היא אימא נהדרת, אשת חינוך מעולה

אחמד טיבי:  כן, היא הייתה פקידה במשרד הפנים והחינוך בעזה, והיא מרצה לחינוך

אחמד טיבי:  הבן שלה שלח לי את כל הקורסים שהיא מעבירה – חינוך אזרחי טהור, תופעות שליליות ברשת החברתית, אמונות תפלות, חינוך ילדים, עידוד חיזוק הפקידים בעבודתם, העצמת נשים, כללי אתיקה ופרוטוקול, עדות למצוינות בקרב נשים

אחמד טיבי:      איך מפה ללכת למה שאמרה השרה הכושלת, שרת ההסברה לשעבר

אחמד טיבי:  אני בדרך כלל לא חושף שיחות עם אנשים במשך כל שנות חיי בפרלמנט, אבל היות שירדת נמוך – פעם שנייה היא אמרה את הנאום הזה על קרובת משפחה שלי

אחמד טיבי:  מילא ח"כית שבאה אליי מאחורי המליאה בשנה האחרונה, ואמרה לי שבן זוגה רצה לתלות את התמונה שלי בסלון שלכם, כי הוא הצביע והצביע עבור הרשימה שלי

אחמד טיבי:  איך מפה את מגיעה להכפשה הנוראית הזאת על כך שאחייניתו היא קצינה בחמאס שעשתה א, ב, ג

אחמד טיבי:  רציתם לתלות את התמונה שלי בסלון שלכם – איך אפשר? אז אני מבקש: אל תיתלו את התמונה שלי בסלון שלך ושל בן זוגך, שאני מעריך, אבל לפחות אל תשקרי

אחמד טיבי:  אל תרדי נמוך כל כך

אחמד טיבי:       אני מבין שלפני חודשיים-שלושה רצית לחזור בתשובה, והתראיינת ואמרת שאת עושה חשבון נפש, והתנתקת קצת מהליכוד ומביבי

אחמד טיבי:  את רואה שהקואליציה התייצבה קצת, ופתאום את מתחילה לתקוף אנשי שמאל וח"כים ערבים, והכי טוב לתקוף את אחמד טיבי – ככה אולי את מביאה נקודות

אחמד טיבי:  כמה נמוך אפשר לרדת

אחמד טיבי:  מילא שאין לך מדפסת, אבל אין לך מצפון, אין לך מוסר

אחמד טיבי:  איזה בושה

אמיר אוחנה: חבר הכנסת איימן עודה, בבקשה, ואחריו – חברת הכנסת עאידה תומא סלימאן, אחר כך

איימן עודה: כבוד היושב-ראש, עמיתיי חברי הכנסת וחברות הכנסת, לפעמים אנשים מתרגלים לדברים שלא אמורים להיות רגילים

איימן עודה:  למשל, שעת חירום – זה דבר שאמור להיות זמני

איימן עודה:  במדינת ישראל, הזמני הזה הפך להיות קבוע ל-76 שנים, וגם בינתיים

איימן עודה:  האם אכן צריך להתרגל לדברים כאלה? האם צריך לחיות ולחשוב שזהו המצב שאנו חיים בו – הכול חירום בחירום

איימן עודה:  אז אם התיאוריה מתנגשת במציאות, צריך לחשוב, או שמשנים את המציאות, או שאומרים: טעינו בתיאוריה

איימן עודה:  צריך להגיע למשוואה, אבל להמשיך את כל החיים שנים על גבי שנים עם תיאוריה שמתנגשת במציאות – יש פה טעות

איימן עודה:      לפחות צריך להאמין שיש פה טעות

איימן עודה:  לפחות

איימן עודה:  הדבר הטריוויאלי, הפשוט הזה, לא מורכב

איימן עודה:  למה יש מצב חירום? בגלל שיש מצב של חוסר שלום, בגלל שיש מצב שמדינת ישראל שולטת בעם אחר

איימן עודה:  האם יש סיבה נוספת? אני מוכן לחכות

איימן עודה:  בדרך כלל אתם קוטעים אנשים

איימן עודה:  אם יש לכם תשובה לשאלה הזו, אני אשמח לשתוק פה על חשבון הזמן שלי ולשמוע אתכם

איימן עודה:       אז בגלל שמדינת ישראל שולטת בעם אחר, יש מצב חירום

איימן עודה:  הכיבוש הזה כל כך משחית, ולא צריך להתרגל למצב הזה

איימן עודה:  כל מה שקורה – כולל ההפיכה המשטרית, כולל הפגיעה במרחב הדמוקרטי – זה מבית היוצר של הכיבוש

איימן עודה:  לכן, אני קורא לאזרחי המדינה לא להתרגל למצב הזה

איימן עודה:  אפשר לעבור למצב אחר לגמרי

משה סעדה: אתה קורא לאזרחי עזה - - -     

איימן עודה: למצב יציב, שוויוני, דמוקרטי

איימן עודה:  כן, כן, אפשר

משה סעדה: - - -     

איימן עודה: וזה להכיר במציאות הפשוטה שיש פה מיליוני פלסטינים ומיליוני יהודים

איימן עודה:  מגיעה לשניהם זכות להגדרה עצמית, ולחיות בשלום מדינה לצד מדינה, ולא מדינה על חשבון מדינה או מדינה על חשבון עם

איימן עודה:  לא, אלא מימוש זכות הגדרה עצמית לשני העמים

איימן עודה:  ולהגיע לשלום, לדמוקרטיה, לשוויון, ליציבות, ולבטל את החוק הזה

איימן עודה:  זה מה שצריך לעשות, וזוהי הדרך היחידה שתביא רק טוב לשני העמים ולכל האזרחים

איימן עודה:  תודה רבה

אמיר אוחנה: תודה

אמיר אוחנה:  חברת הכנסת עאידה תומא סלימאן, ואחריה – חבר הכנסת עופר כסיף

קריאה:  - - -     

אמיר אוחנה: הוותק מדבר בעד עצמו

אמיר אוחנה:  בבקשה, גברתי, עד חמש דקות ברשותך

ארז מלול: הם רוצים לחיות בשלום לצידנו

עאידה תומא סלימאן: תודה, כבוד היושב-ראש

עאידה תומא סלימאן:  הודעה שנראית סתמית: שבעה עובדי סיוע זרים נהרגו בתקיפת צה"ל ברצועת עזה

עאידה תומא סלימאן:  ארגון הסיוע World central kitchen איבד שבעה מהעובדים שלו בעזה, בדיר אל-בלח, בהפצצה על אוטו, למרות שהסימן של הארגון – שיבטיח את העובדים שלו, שעמלים על חלוקת הסיוע ההומניטרי, כולל מזון, בעזה המורעבת – היה מעל הגג

משה סעדה: כמו הסמלים על בית חולים שיפא, שזה בית חולים - -      

קריאה: כן, בדיוק

עאידה תומא סלימאן: לצערי הרב - - -     

משה סעדה: - - ממש אחד לאחד

אמיר אוחנה: חברי הכנסת

עאידה תומא סלימאן: לצערי הרב - -      

קריאה: נאמת על שיפא או לא?     

עאידה תומא סלימאן: - - בין ההרוגים - -      

קריאה: חתיכת צבועה

עאידה תומא סלימאן: - - שבעה אנשים, שישה אנשים שהם לא פלסטינים

עאידה תומא סלימאן:  חלק מהם מפולין, חלק מאוסטרליה – אזרחי מדינות זרות שבאו לעזור, לתת סיוע הומניטרי

עאידה תומא סלימאן:  זאת לא פעם ראשונה שבה נהרגים אנשים, מתנדבים, פעילים, שמנסים לשמור על חלוקת המזון ולהגיע איתו לאנשים המורעבים בעזה

עאידה תומא סלימאן:       אני חושבת שכאשר ראש הממשלה מר בנימין נתניהו מגיב על פעילות כזאת, על הפצצה כזאת, על הריגה של שבעה אזרחים זרים מכוח סיוע הומניטרי, בזה שזה קורה במלחמות – אני לא הייתי רוצה לשמוע במקרים אחרים תגובות כאלה, שזה קורה במלחמות

עאידה תומא סלימאן:  בשביל זה יש חוק בין-לאומי, שצריך לשמור עליו כאשר מנהלים מלחמה

עאידה תומא סלימאן:  אני מצידי מעדיפה שלא יהיו מלחמות, אבל אני לא מחליטה בזה

עאידה תומא סלימאן:  ברגע שיש מלחמה יש חוק בין-לאומי איך מנהלים מלחמות

עאידה תומא סלימאן:  וחלק מהחוקים – רק ביום חמישי שעבר הזכיר אותם שוב בית הצדק הבין-לאומי, כאשר אמר ונתן צו שישראל אחראית לחלוקה ומתן סיוע הומניטרי כולל מזון בעזה – זאת חובה, זה לא משהו פריבילגי שישראל יכולה להתנער ממנו

עאידה תומא סלימאן:  והריגת אזרחים זה לא משהו שאומרים עליו במלחמות: אופס, זה קורה במלחמות

עאידה תומא סלימאן:  לא, זה לא אמור לקרות

עאידה תומא סלימאן:       והיה צו, בצורה הכי ברורה, גם מבית הדין הבין-לאומי, שאומר שצריך לעשות הכול כדי למנוע פגיעה באזרחים, כולל הרעבתם

עאידה תומא סלימאן:  אז אני חושבת שהגיע הזמן גם כן להגיד בצורה הכי ברורה שהמלחמה הארורה הזו כבר גובה מחיר מעל ומעבר

עאידה תומא סלימאן:  מספר האנשים, האזרחים, מה שתגידו, בני האדם, העזתים, שנהרגו עד היום הגיע ל-33,000 בני אדם

שקלים: ומי אשם בזה? מי אשם?      

עאידה תומא סלימאן: 33,000

שקלים: מי אשם?      

בועז ביסמוט: - - - מחבלים

עאידה תומא סלימאן: אני יודעת מי זורק את הפצצות

שקלים: מי אשם?      

עאידה תומא סלימאן: זאת גם אשמה

שקלים: מי אשם?      

עאידה תומא סלימאן: זאת גם אחריות

שקלים: מי אשם?      

עאידה תומא סלימאן: אל תגיד לי את זה

שקלים: החיילים הקדושים שלנו או חמאס? מי אשם?      

עאידה תומא סלימאן: אני חושבת שהגיע הזמן לדבר על זה - -      

שקלים: מי אשם? הנאצים של חמאס אשמים

עאידה תומא סלימאן: - - שיש מעל ל-90,000 - -     

שקלים: יימח שמם וזכרם, זה הם אשמים

עאידה תומא סלימאן: - - אדם, כולל ילדים, פצועים - -      

שקלים: תבואי אליהם בטענות, לא פה

אמיר אוחנה: חבר הכנסת שקלים

עאידה תומא סלימאן: - - קטועי גפיים, שיחיו עם המצב הזה כל החיים שלהם - -      

שקלים: את מדברת על ילדי העוטף או על - - -      

עאידה תומא סלימאן: - - אם ישרדו ויחיו

שקלים: חוצפה

עאידה תומא סלימאן: אם ישרדו ויחיו

שקלים: מילה אחת על החטופים תגידי

עאידה תומא סלימאן: והנזק האמיתי, שאני כל הזמן מזהירה ממנו - -      

אוהד טל: כשחמאס יורה בעזתים, את גם צועקת את זה?      

עאידה תומא סלימאן: - - זה העיוורון, שמתחיל להיות - -      

בועז ביסמוט: די כבר, די

בועז ביסמוט:  הזמן שלך הסתיים

אוהד טל: כשחמאס יורה בעזתים, את גם צועקת את זה?   

עאידה תומא סלימאן: - - בעיה אופטלמולוגית במדינת ישראל - -      

שקלים: תבואי בטענות לחמאס

עאידה תומא סלימאן: - - עיוורון שלא רוצה לראות בני אדם בצד השני - -     

שקלים: לחמאס

אוהד טל: חמאס ירו היום

אוהד טל:  היום חמאס ירה בעזתים

עאידה תומא סלימאן: - - לצערי הרב

שקלים: תדברי ברמאללה, לא פה

עאידה תומא סלימאן: לצערי הרב

אמיר אוחנה: חברי הכנסת

עאידה תומא סלימאן:  אנחנו תמיד נעמוד איתנים נגד מלחמות - -      

שקלים: כן, בעד חמאס אתם תעמדו איתנים

עאידה תומא סלימאן: - - ונגד פגיעה באזרחים מכל צד - -      

אוהד טל: חמאס ירה היום בעזתים

עאידה תומא סלימאן: - - ונגנה כל פשע נגד כל האזרחים

שקלים: אתם עשיתם את הנזק הכי גדול במדינה

עאידה תומא סלימאן: כמו שגינינו ב-7 באוקטובר, אנחנו גם עכשיו מגנים פשעים נגד אזרחים וחברה אזרחית

שקלים: את הפשעים של חמאס תגני

שקלים:  לא פה

אמיר אוחנה: חבר הכנסת עופר כסיף, ואחריו – חבר הכנסת יוסף עטאונה

משה סעדה: בושה, בושה, בושה

שקלים: - - - ברמאללה

משה סעדה: בושה

אריאל קלנר: מה עם גוב האריות?      

משה סעדה: מחכים לה שם

אריאל קלנר: הגיבורים, הגיבורים בגוב האריות

בועז ביסמוט: כמה צביעות ביצור אחד

אריאל קלנר: גיבורים נגד מלחמות

אריאל קלנר:  גוב האריות

אמיר אוחנה: בבקשה, אדוני, עד חמש דקות לרשותך

עופר כסיף: כבוד היושב-ראש, חברי הכנסת, רמת הצביעות והגועל שעולה בבית הזה, בכנסת הנוכחית בכלל ומאז הטבח של 7 באוקטובר בפרט, שוברת כל שיא

עופר כסיף:  בצד הזה של הבית יושבים בני אדם – לפחות מבחינה ביולוגית, אני לא תמיד בטוח שמדובר על מוסר ומצפון – ופשוט חוגגים טבח

בועז ביסמוט: סליחה?      

עופר כסיף: לא רק מצדיקים, חוגגים טבח

ניסים ואטורי: אתם חוגגים טבח, אתה וחבריך

עופר כסיף: קוראים לטבח, מעודדים טבח

משה סעדה: אתה לא מתבייש?      

עופר כסיף: רוקדים על הדם

משה סעדה: אתם העללתם עלילת דם על מדינת ישראל

משה סעדה:  אתה לא צריך להיות פה בכלל

שקלים: חילקתם סוכריות ב-7 באוקטובר?      

עופר כסיף: חלאות שמאמינים בעליונות גזעית

עופר כסיף:  מפלצות אדם שליבם לא נרעד למראה מחליא, מעורר פלצות, של ילדים - -      

משה סעדה: שחמאס רצח אותם, חמאס רצח אותם

עופר כסיף: - - של עשרות אלפי בני אדם שנרצחים בגלל מדיניות נפשעת - -      

שקלים: של חמאס

עופר כסיף: - - של עבריין שנאחז בקרנות המזבח - -      

משה סעדה: תתבייש לך, של חמאס

משה סעדה:  אתה רוצה לנצל את הכנסת

עופר כסיף: - - כדי לא להיכנס למקום שלו הוא ראוי, בית הכלא

עופר כסיף:  הפשעים שנערמים פה – זה מהדהד שיר של ברטולט ברכט, שכאשר הפשעים נעשים רבים מדי משתררת השתיקה

עופר כסיף:  כאן זה יותר גרוע משתיקה – כאן יש חגיגה על הדם

ניסים ואטורי: על הדם של 7 באוקטובר

עופר כסיף: אנשים נרצחים פה

משה סעדה: אתה חגגת על הדם היהודי - - -     

עופר כסיף: ולא אכפת להם

קריאות:   - - -      

עופר כסיף: ומוסיפים שקרים

ניסים ואטורי: תתבייש

עופר כסיף: כולם יודעים, כולם יודעים שחבריי ואני - - -      

אלעזר שטרן: חבל שלא באת לדיון היום - -      

עופר כסיף: תקשיב לי עד הסוף

אלעזר שטרן: - - היית רואה מה זה חגיגות על הדם

עופר כסיף: תקשיב לי עד הסוף

אלעזר שטרן: זה כלום, מה שאתה מדבר

עופר כסיף: תקשיב לי עד הסוף

עופר כסיף:  עכשיו, כל מי שאינו שקרן, ולצערי, המספר הולך ומתמעט בבית הזה, יודע טוב מאוד שחבריי בסיעה שלנו ואני וחבריי למפלגה - -      

משה סעדה: העללתם עלילת דם על מדינת ישראל

עופר כסיף: - - יצאנו נגד הטבח המחריד של 7 באוקטובר מהשנייה הראשונה

משה סעדה: - - - את הנרטיב של חמאס - - - של מדינת ישראל

עופר כסיף: אנחנו יצאנו נגד הפשעים המזוויעים שנעשו, בלי אבל ובלי הסתייגות

עופר כסיף:  אמרנו והדגשנו שכל פשעי הכיבוש המחרידים שנעשים במשך עשרות שנים לא יכולים להצדיק את הטבח הזה

עופר כסיף:  חזרנו ואמרנו שכל פשעי המצור לא יכולים להצדיק את הטבח הזה

עופר כסיף:  חזרנו ואמרנו שב-2004, 2005, בדיונים בבית הזה על תוכנית ההתנתקות, חברי הכנסת שלנו הביעו התנגדות להתנתקות והזהירו ממה שעשוי לקרות

עופר כסיף:      כשנתניהו ארבע פעמים הצביע בעד ההתנתקות, חברי הכנסת של חד"ש לא הצביעו בעד ההתנתקות

עופר כסיף:  עלו לדבר פה במליאה ואמרו: ללא עצמאות פלסטינית, ללא שחרור העם הפלסטיני מהכיבוש, ללא הקמת מדינה פלסטינית לצד ישראל – עזה תהפוך לכלא גדול שיתפוצץ לכולנו בפנים

עופר כסיף:  חבריי, חבר הכנסת לשעבר מוחמד בארכה, היום יושב-ראש ועדת המעקב העליונה של האוכלוסייה הערבית בישראל, וחבר הכנסת וגם ידידי עיסאם מח'ול, עמדו פה ואמרו, הזהירו ממה שיקרה, ולא רוצים לשמוע

עופר כסיף:       איזו קונספציה קרסה? הקונספציה שלכם

עופר כסיף:  הקונספציה שאפשר ביותר אלימות, ואפשר ביותר כוח, ואפשר ביותר דם, ואפשר ביותר שקרים, ואפשר ביותר דיכוי, ואפשר ביותר חיסולים

עופר כסיף:  ועכשיו הגעתם לזה שאפשר ביותר רצח של ילדים

עופר כסיף:  דמם זועק מהאדמה

בועז ביסמוט: של ילדים יהודים

עופר כסיף: דמם של יהודים וערבים פלסטינים גם יחד

שקלים: אין דבר כזה פלסטיני - - -      

עופר כסיף: דמם של בני אדם

עופר כסיף:  כי כל בני האדם הם בני אדם

עופר כסיף:  ואתכם זה לא מעניין, אתם חוגגים על זה

עופר כסיף:  ראיתי היום, ואני לא יודע אם לזה התכוונת, חבר הכנסת שטרן, אם לדיונים שהיו היום בוועדה למעמד האישה ובוועדת החוץ והביטחון

אלעזר שטרן: גם בוועדת החוץ והביטחון

עופר כסיף: ראיתי את זה

עופר כסיף:  אני נמצא בקשר הדוק – אני לא צריך שיטיפו לי – עם משפחות החטופים והנרצחים

עופר כסיף:  לצערי הרב, יש גם לא מעט חברים אישיים שלי שנרצחו ונחטפו

עופר כסיף:  אני הזכרתי פה כמה פעמים שהמדריך שלי בשומר הצעיר לפני 45 שנה, מקיבוץ נירים – אני עצמי גרתי בקיבוץ נירים

עופר כסיף:  הייתי שם לפני שבוע, הבית שגרתי בו נשרף – בנו של המדריך שלי עדיין חטוף

עופר כסיף:  וליבי נקרע גם ברמה האישית

עופר כסיף:      ואתה יודע שחברה אישית טובה שלי נרצחה בכפר עזה

עופר כסיף:  סימסה לי בווטסאפ, כתבה לי הודעה מהממ"ד, דקות לפני ששחטו אותה ואת בעלה

עופר כסיף:  אני לא צריך שיטיפו לי

אלעזר שטרן: אבל אתה לא יכול להגיד - - - זה לא הולך באותו נאום

עופר כסיף: עכשיו, אני יכול להגיד שיש גם טבח בעזה

עופר כסיף:  לא רק שאני יכול להגיד את זה, אני חייב להגיד את זה

עופר כסיף:  אני חייב לזעוק את זה בכל פינה, בכל רגע

עופר כסיף:  משום שהפשע שנעשה במערב הנגב לא מצדיק את הפשעים שנעשים בעזה

עופר כסיף:  לעולם לא יצדיק

משה סעדה: מה זה עינויים - - -      

עופר כסיף: כלום

עופר כסיף:  כלום

משה סעדה: מה זה עינויים?      

עופר כסיף: ראש הממשלה – ואני מסיים, אדוני

עופר כסיף:  תודה על הזמן

קריאות: - - -     

עופר כסיף: ראש הממשלה מקריב, ראש הממשלה מקריב במודע את החטופים

אמיר אוחנה: לא, לא

עופר כסיף: במודע, כדי להישאר בשלטון

אמיר אוחנה: חבר הכנסת כסיף, תודה

עופר כסיף: לדיראון עולם ייזכר, הוא ואתם

קריאות: - - -     

שקלים: תומכי טרור

משה סעדה: בושה, בושה

אמיר אוחנה: חבר הכנסת עטאונה, בבקשה

אמיר אוחנה:  מותר

משה סעדה: תתבייש לך

משה סעדה:  אתה במדינת ישראל לא היית אמור להיות

משה סעדה:  במקום הזה בכלל אתה לא היית אמור להיות

אמיר אוחנה: אם כך, רבותיי, אנחנו עוברים להצבעה בקריאה השנייה על הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד–2024, כנוסח הוועדה

אמיר אוחנה:  הצבעה

אמיר אוחנה: בעד סעיפים 1–2 – 18 

אמיר אוחנה: נמנעים – אין 

אמיר אוחנה: 18 בעד, שישה מתנגדים, אין נמנעים

אמיר אוחנה:  אני קובע כי הצעת החוק אושרה בקריאה השנייה

אריאל קלנר: היושב-ראש, גם אני

אמיר אוחנה: נוסיף לפרוטוקול גם את קולו של חבר הכנסת אריאל קלנר, אם כי זה לא משנה את תוצאת ההצבעה; וגם הלוי

אמיר אוחנה:       ואנחנו נעבור להצבעה בקריאה השלישית על הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד–2024

אמיר אוחנה:  הצבעה – כעת

אמיר אוחנה: בעד החוק – 22 

אמיר אוחנה: נמנעים – אין 

אמיר אוחנה: 22 בעד, שישה מתנגדים, אין נמנעים

אמיר אוחנה:  אני קובע כי הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד–2024, התקבלה בקריאות השנייה והשלישית, ותיכנס לספר החוקים

אמיר אוחנה: [מס' מ/1638; דברי הכנסת, חוב' ט"ו, ישיבה 138; נספחות

אמיר אוחנה: ] 

אמיר אוחנה: הנושא הבא שעל סדר-היום – הצעת חוק שוויון זכויות לאנשים עם מוגבלות (תיקון מס' 25), התשפ"ד–2024, לקריאה השנייה והשלישית

אמיר אוחנה:  אני מתכבד להזמין את חבר הכנסת ישראל אייכלר, יושב-ראש ועדת העבודה והרווחה, להציג את הצעת החוק

אמיר אוחנה:  בבקשה, אדוני

ועדת העבודה והרווחה): אדוני היושב-ראש, חברי הכנסת, אני מתכבד להביא בפני הכנסת, לקריאה השנייה ולקריאה השלישית, את הצעת חוק שוויון זכויות לאנשים עם מוגבלות (תיקון מס' 25), התשפ"ד–2024

ועדת העבודה והרווחה):  מדובר בחוק שוויון – אני אגיד את זה במשפט קודם, לפני שאני אקריא את הנאום המקצועי

ועדת העבודה והרווחה):  מדובר פשוט בייצוג הולם לאנשים בעלי מוגבלויות גם בחברות ממשלתיות

ועדת העבודה והרווחה):  היום יש חוק שבמשרדי הממשלה צריך להגיע ל-5% של עובדים בעלי מוגבלויות, אבל החברות הממשלתיות פטורות מהדבר הזה; הן חייבות לעשות את זה, אבל עדיין אין חוק ספציפי לגביהן

ועדת העבודה והרווחה):  זאת הצעת החוק שאני מעלה בפניכם

ועדת העבודה והרווחה):      חוק שוויון זכויות לאנשים עם מוגבלות, התשנ"ח–1998, מעגן את זכותו של אדם עם מוגבלות להשתתף באופן שוויוני ושווה בחברה בכל תחומי החיים, תוך מתן מענה הולם לצרכיו הייחודים של אותו אדם

ועדת העבודה והרווחה):  אחת ההוראות החשובות בחוק היא חיובם של מעסיקים לפעול לייצוג הולם של אנשים עם מוגבלות בקרב עובדיהם

ועדת העבודה והרווחה):  סעיף 9 לחוק קובע הוראה כללית של ייצוג הולם, ולפיה מעסיק שמעסיק מעל 25 עובדים שראה כי בקרב עובדיו אין ייצוג הולם לאנשים עם מוגבלות, יפעל לקיום הייצוג ההולם, לרבות ביצוע התאמות

ועדת העבודה והרווחה):       בשנת 2016 תוקן החוק ונקבעה חובת ייצוג הולם משמעותית, לא כמו הנוסח הקודם, שהוא צריך לדאוג לכך, אלא הוא מחייב גופים ציבוריים גדולים שמעסיקים יותר מ-100 עובדים להעסיק אנשים בעלי מוגבלות

ועדת העבודה והרווחה):  על פי החוק, יראו גוף ציבורי גדול ככזה שעומד בחובת הייצוג ההולם אם לפחות 5% מקרב עובדיו הם עובדים עם מוגבלות משמעותית

ועדת העבודה והרווחה):  על מנת לבדוק את עמידת המעסיקים הגדולים ביעד הייצוג קובע החוק מנגנון של העברת נתונים לביטוח הלאומי, שאחראי לעבד את המידע שהוא קיבל ולבדוק אם הגוף הציבורי עומד ביעד הייצוג ההולם

ועדת העבודה והרווחה):    בצד חובה זו נקבעה סמכות לנציב או לעובד הנציבות להוציא למעסיק צו מסירת נתונים, וכן צו לנקיטת פעולות לשם קידום העסקת אנשים עם מוגבלות

ועדת העבודה והרווחה):  בנוסף, בשנת 2022 תוקן החוק ועוגנה בו הסמכות לבצע אכיפה מינהלית גם על הוראות חובת הייצוג ההולם

ועדת העבודה והרווחה):      כעת, במסגרת הצעת החוק שבפניכם מוצע לקבוע כי ההסדר האמור, שקובע חובת ייצוג הולם בגופים ציבוריים גדולים, ומנגנון בדיקה של עמידה ביעד הייצוג יחולו גם על חברות ממשלתיות וחברות בת-ממשלתיות שמעסיקות 100 עובדים לפחות

ועדת העבודה והרווחה):  כלומר, חברות ממשלתיות גדולות יצטרכו לעמוד ביעד ייצוג שלפיו 5% לפחות מעובדי החברה הם עובדים עם מוגבלות משמעותית

ועדת העבודה והרווחה):  מוצע, כי ההסדר האמור לגבי חברות ממשלתיות וחברות-בת ממשלתיות ייכנס לתוקפו שנה מיום פרסום החוק, כדי שיוכלו להיערך ולהתארגן ולבצע

ועדת העבודה והרווחה):       ההצעה אושרה בוועדה פה אחד ואין לה הסתייגויות

ועדת העבודה והרווחה):  לפיכך אני מבקש מהכנסת לאשר את הצעת החוק בקריאות השנייה והשלישית בנוסח שאישרה הוועדה

ועדת העבודה והרווחה):      אני מבקש להודות לצוות הוועדה שעבד על הצעת החוק בראשותה של המנהלת ענת כהן שמואל, ליועצת המשפטית ענת מימון, לצוות ועדת העבודה והרווחה ולצוות הלשכה שלי, ובראשם ליצחק פיליפ

ועדת העבודה והרווחה):  תודה רבה, אדוני

משה טור פז: תודה רבה

משה טור פז:       להצעת החוק לא הוגשו הסתייגויות, ולכן נעבור להצבעה בקריאה שנייה על הצעת חוק שוויון זכויות לאנשים עם מוגבלות (תיקון מס' 25), התשפ"ד–2024, כנוסח הוועדה

משה טור פז:  אני אתן שנייה לאנשים להתיישב

משה טור פז:  הצבעה

משה טור פז: בעד סעיפים 1–13 – 14 

משה טור פז: נמנעים – אין 

משה טור פז: בעד – 14, אין נגד, אין נמנעים

משה טור פז:  אני קובע כי הצעת החוק אושרה בקריאה השנייה

משה טור פז:       נעבור להצבעה בקריאה השלישית על הצעת חוק שוויון זכויות לאנשים עם מוגבלות (תיקון מס' 25), התשפ"ד–2024

משה טור פז:  הצבעה

משה טור פז: בעד החוק – 14 

משה טור פז: נמנעים – אין  

משה טור פז: בעד – 14, אין נגד, אין נמנעים

משה טור פז:  אני קובע כי הצעת חוק שוויון זכויות לאנשים עם מוגבלות (תיקון מס' 25), התשפ"ד–2024, התקבלה בקריאה השנייה והשלישית, ותיכנס לספר החוקים

משה טור פז: [מס' מ/1726; דברי הכנסת, חוב' כ"ב, ישיבה 158; נספחות

משה טור פז: ] 

משה טור פז: הנושא הבא על סדר-היום – הצעת חוק לתיקון פקודת מס הכנסה (מס' 272), התשפ"ד–2024, לקריאה השנייה והשלישית

משה טור פז:  אני מזמין את חבר הכנסת יצחק פינדרוס להציג את הצעת החוק בשם יושב-ראש ועדת הכספים

יצחק פינדרוס: אדוני היושב-ראש, חבריי חברי הכנסת, אני מתכבד להביא בפני הכנסת, לקריאה שנייה ולקריאה שלישית, את הצעת חוק לתיקון פקודת מס הכנסה (מס' 272), התשפ"ד–2024

יצחק פינדרוס:  מדובר בהצעת חוק ממשלתית שנועדה לתת מענה במישור הבין-לאומי לאמצעי ביקורת שערך הפורום העולמי לשקיפות וחילופי מידע למטרות מס, שפועל תחת ארגון ה-OECD

יצחק פינדרוס:  ממצאי הביקורת עסקו בעיקר במידע על אודות בעלי שליטה סופיים, כלומר אלה המחזיקים בבעלות או בשליטה מהותית בשרשור אחזקות בתאגידים ומידע בקשר לעולים חדשים ולתושבים חוזרים ותיקים

יצחק פינדרוס:       בהתאם לאמור, בהצעת החוק מוצע לתקן את פקודת מס הכנסה ולקבוע במסגרת ההודעות המוגשות ביחס לנאמן בנאמנות גם חובת דיווח על בעלי השליטה בנאמנות ותושבות של כל אחד מהם

יצחק פינדרוס:  דיווח כאמור ייעשה גם במסגרת דוח שנתי לפי סעיף 131 לפקודה

יצחק פינדרוס:  בהקשר זה יצוין כי בהתאם להמלצות הארגון הבין-לאומי התבקשה הקמה של מרשם מרכזי הכולל מידע על אודות בעלי השליטה הסופיים בתאגידים

יצחק פינדרוס:  מרשם כאמור טרם הוקם, וככל שיוקם, יידרשו תיקוני חקיקה למניעת כפל הוראות

יצחק פינדרוס:  בנוסף, מוצע לבטל את הפטור הקיים כיום מדיווח לגבי הכנסותיהם של עולים חדשים ותושבים חוזרים ותיקים

יצחק פינדרוס:       לעניין זה יודגש כי אין בהצעת החוק כדי לבטל או לצמצם את הפטור הקיים ממס בהתאם לסעיף 14 לפקודת מס הכנסה לגבי הכנסותיהם של תושב ישראל לראשונה ותושב חוזר ותיק במשך עשר שנים מהמועד שבו היו לתושבי ישראל

יצחק פינדרוס:  הפטור ממס ימשיך להינתן, כאמור

יצחק פינדרוס:      רשות המיסים התחייבה, לעניין דיווחים אלה, להקל כך שהדיווחים יתאפשרו בשפת המקור הזרה ויונגשו בין היתר באמצעות תרגום של הטפסים שיידרשו למלא

יצחק פינדרוס:  עוד מוצע בהצעת החוק לקבוע כי רשות המיסים תוכל לקבל מידע הכולל את פרטי הזיהוי של מקבלי שירות ממוסדות פיננסיים לצורך העברתו לרשות המס במדינה זרה בהתאם להסכם בין-לאומי רק אם הוא דרוש לצורך יישום הסכם בין-לאומי

יצחק פינדרוס:  זאת, בהתאם לבקשה בכתב שהגישה רשות המס במדינה זרה ביחס למקבל שירות שלגביו נדרש המידע

יצחק פינדרוס:  רשות המיסים לא תהא רשאית לעשות שימוש במידע זה אלא לטובת מענה לבקשת חילופי מידע ולא לצרכים אחרים

יצחק פינדרוס:       לאור האמור, אבקשכם לאשר את הצעת החוק בקריאה שנייה ובקריאה שלישית

יצחק פינדרוס:  להצעת החוק הוגשו הסתייגויות ובקשות רשות דיבור

יצחק פינדרוס:  אני מבקש להצביע בעד ההצעה ולהודות ליועצת המשפטית של הוועדה ולמנהלת הוועדה על עבודה מסורה בהכנת הצעת החוק

יצחק פינדרוס:  תודה

משה טור פז: תודה רבה לחבר הכנסת פינדרוס

משה טור פז:  אנחנו נעבור עכשיו להנמקת ההסתייגויות מטעם סיעת יש עתיד

משה טור פז:  חבר הכנסת שטרן, בבקשה, לרשותך חמש דקות

אלעזר שטרן: אדוני היושב-ראש, אדוני השר, עמיתיי חברי הכנסת, לפני הכול, אני רוצה לנצל את ההזדמנות להשתתף בצער המשפחות, בצער הארגון WCK, World Cetral Kitchen, שלפי מה שאנחנו מבינים אנחנו פגענו בהם ממש כתקלה כואבת, חמורה, שלא סתם תתוחקר, וגם הרמטכ"ל יהיה מעורב בתוך התחקיר הזה

אלעזר שטרן:  אני לא חושב שזה מנחם, אם אני יכול להגיד, שאנחנו עשינו טעויות כאלה גם לגבי חיילים שלנו, ולצערי הרב, בכאב גדול, זה קורה באימונים; זה בוודאי קורה בשדה קרב בצפוף כל כך

אלעזר שטרן:       אני רק אזכיר את האירוע של אלון שמריז, זיכרונו לברכה, שהצליח להימלט מהשבי של בני העוולה ונורה על ידי כוחותינו

אלעזר שטרן:  כיוון שהנושא עדיין עומד ותלוי בבג"ץ, אני מקווה שהדיון בבג"ץ יתייתר, ויש מספיק סיבות להכיר באלון ז"ל כחלל צה"ל

אלעזר שטרן:      אני חושב שכל הדברים שנאמרו פה לפניי, בעיקר על ידי חברי כנסת מהמשותפת, שמשווים אסון לאסון – את 7 באוקטובר למה שקורה עכשיו בעזה – אין לזה מקום

אלעזר שטרן:  אין דמיון, אין שום דבר שדומה בין שני הדברים

אלעזר שטרן:  לוחמי צה"ל מחרפים את נפשם במלחמה שאין צודקת ממנה, ואין הגדרה קולעת יותר למלחמת אין-ברירה

אלעזר שטרן:  גם אם קורות שם תקלות וגם אם נהרגים אנשים בלתי מעורבים, כולל נשים וילדים, זה כואב גם לחיילי צה"ל

אלעזר שטרן:  אנחנו לא רוצים שזה יקרה, אבל אופי המלחמה הזו, כשהאויב המתועב הזה בוחר למקם את עצמו בתוך שכונות, בין ילדים, בתוך בתי חולים, כמו שראינו השבוע, ולהפוך אותם למוצבים שלו – כשאתה צריך להשמיד רוע כזה, אז נהרגים גם אנשים שאתה לא רוצה שייהרגו

אלעזר שטרן:  אני אומר עוד פעם, ליבי עם עובדי הארגון החשוב הזה, WCK, ובאמת כל מי שמתנדבים לארגון כזה ודומיו הם בדרך כלל אנשים מהטובים שישנם בעולם, ולכן הלב כואב יותר

אלעזר שטרן:      אני חושב שמי ששמע היום גם בוועדת החוץ והביטחון וגם בוועדה למעמד האישה את העדויות, את הדוח, של התנועות לסיוע לנפגעות תקיפה מינית – סמרו שערותינו מהתיאורים

אלעזר שטרן:  אני לא רוצה לחזור עליהם כאן, אבל מההבנה ומהידיעה, כמו גם ממה שעולה מהחומרים שנתפסו בשיפא, שהייתה יד מכוונת גם להתעללויות הסדיסטיות, הברוטליות והאכזריות האלה, אני מודה שקשה להבין איך העולם עוד מנסה לכרוך בין מלחמה צודקת לבין דבר כזה

אלעזר שטרן:      אני רוצה להגיד לשר קרעי – אני ככלל לא עושה הכללות

אלעזר שטרן:  אני חושב שאתה לא יכול לעמוד פה ולהגיד שני דברים – אני אחלק את המשפט לשניים

אלעזר שטרן:  יכול להיות שאתה צודק באירוע הפרטי שדיברת עליו, אני לא מכיר אותו

אלעזר שטרן:  אבל להגיד: הממשלה של התנועה האסלאמית – לא אישרתם אף ליכודניק אחד

אלעזר שטרן:  זה בערך מה שאמרת

אלעזר שטרן:  בנאום קודם נדמה לי ששמעתי אותך על "ביחד ננצח"

אלעזר שטרן:  אני לא מבין מה זה "הממשלה של התנועה האסלאמית", כאילו לא למדת כלום

אלעזר שטרן:      והדבר השני שאני רוצה להגיד לך – הייתה לי מנהלת לשכה, אני לא יודע מה העמדות הפוליטיות שלה

אלעזר שטרן:  אתה יודע מה אני כן יודע? שקיבלתי אותה מהשר אלי כהן מהליכוד

אלעזר שטרן:  אתה יודע מה אני עוד יודע? שהשר שיקלי מהליכוד בחר אותה אחר כך, והיא עכשיו מנהלת המשרד שלו, אם אני לא טועה

אלעזר שטרן:  אנחנו אני לא יודע מה השייכות הפוליטית

אלעזר שטרן:  אני לא בודק אותה

אלעזר שטרן:  אני חושב שהמונחים האלה ליכודניק, לא ליכודניק, אתה יודע ואני יודע – לא חושב, יודע – שיש שרים בממשלה, מהליכוד, שתופרים מכרזים לפי פעילי שטח שלהם, ובוחרים בסוף, גם אם המכרז - -     

התקשורת שלמה קרעי: זה קורה בצד שלכם

התקשורת שלמה קרעי:  זה לא קורה אצלנו

אלעזר שטרן: - - גם אם צריך לעקוף מכרז

אלעזר שטרן:  אני, יש לי שמות

משה טור פז: חבר הכנסת שטרן, נא לסיים

אלעזר שטרן: יש לי שמות – לפי שייכות פוליטית

ששון גואטה: תן דוגמה אחת

אלעזר שטרן: אל תעשו לי הצגות

אלעזר שטרן:  לא כדאי לכם

משה טור פז: חבר הכנסת שטרן, נא לסיים

משה טור פז:  זמנך נגמר

ששון גואטה: - - - גם כשהקמתם את נבחרת הדירקטורים גילינו בממשלה הקודמת - - - אתם מיניתם

ששון גואטה:  הליכוד לא עושה את הדברים האלה

משה טור פז: חבר הכנסת גואטה, חבר הכנסת שקלים, אנא תנו לחבר הכנסת שטרן לסיים את דבריו

משה טור פז:  זמנו נגמר ממילא

משה טור פז:  חבר הכנסת שטרן, נא לסיים

שקלים: כשלפיד היה שר החוץ, 76 מינויים בשבוע היו, אני רק מזכיר לך

שקלים:  76 מינויים בשבוע למשרד החוץ, כשלפיד היה שר החוץ

אלעזר שטרן: הדבר האחרון שאני רוצה לומר, ואני רוצה לסכם בזה את דבריי: אני קורא לשר האוצר - -     

שקלים: רק בזה נדייק

משה טור פז: מספיק, חבר הכנסת שקלים

אלעזר שטרן: - - לתת למערכת הביטחון להזמין את ה-F-35 ואת ה-F-15

אלעזר שטרן:  אנחנו יודעים שאם יש עכשיו שעת רצון בממשל האמריקאי – ודרך אגב, זה כספים מכספי סיוע, זה דולרים, זה לא תקציב שקלי – אז כדאי לנצל את זה

אלעזר שטרן:  אנחנו לא יודעים מה יהיה אחרי הבחירות בארצות הברית, מי יהיה נשיא ומי ייתן לנו את האמל"ח החשוב הזה

אלעזר שטרן:  הדיון הצודק שלו על סדרי עדיפויות שמשולבים בלקחי המלחמה, נכון שייעשה לא על כנפיהם של F-15 ו-F-35, שגם ככה ייקח הרבה זמן עד שאנחנו נראה אותם

אלעזר שטרן:  תודה, אדוני

משה טור פז: תודה רבה

משה טור פז:  אני מזמין את הדובר הבא מטעם סיעת יש עתיד, חבר הכנסת ירון לוי

משה טור פז:       לפני כן אני מקדם בברכה את חברות וחברי אג"ם אוגדת עזה שנמצאים כאן ביציע

משה טור פז:  תודה רבה לכם על השירות שלכם

משה טור פז:  הייתה לי הזכות לשרת יחד איתכם במשך כמעט שלושה חודשים – קצינים וקצינות, מש"קים ומש"קיות, במילואים ברובם, חלקם בסדיר

משה טור פז:  תודה רבה על מה שאתם עושים ועל כל שירות המילואים של מדינת ישראל

משה טור פז:  תודה

משה טור פז:      חבר הכנסת לוי, בבקשה

ירון לוי: אדוני היושב-ראש, כנסת נכבדה, בדיוק לפני כמה דקות קיבלתי את תלוש השכר שלי, ומותר לי להקריא אותו, נכון? זה לא מיצג

ירון לוי:  49,000 שקל ברוטו

ירון לוי:  אני מקריא את זה כי בדיון בבוקר בוועדת העבודה והרווחה אנחנו דיברנו על סיוע למילואימניקים שפיטרו אותם ממקום העבודה, או שהחלופה הייתה להוציא אותם לחל"ת כדי שהמעסיק לא ישלם להם את התנאים הסוציאליים ושהוא יוכל לחסוך כסף

ירון לוי:  אפשר להבין אותו, אם המדינה לא דואגת לו ולהם

ירון לוי:      עכשיו אני שואל: בתלוש הזה איפה ה"ביחד ננצח"? כבוד השר, יש כאן מילואימניקים

ירון לוי:  איפה בתלוש הזה, בחג הפסח, כשאנחנו יוצאים לפגרה הזאת בשבוע הבא, איפה ה"ביחד ננצח"? ממקום אמיתי, לא ציני

ירון לוי:  איפה הביחד? מלחמה

ירון לוי:  יש לנו מלחמה בחזית, בגבולות שלנו, יש לנו מלחמה כלכלית

ירון לוי:  49,000 אנחנו מקבלים, חברי וחברות הכנסת

ירון לוי:  אנחנו יושבים עם המילואימניקים, אומרים להם שאנחנו מבינים, מבינים לליבם

ירון לוי:  איך אנחנו יכולים להבין אותם אם המשכורת שלנו דופקת? יש כאן, בגב התלוש, שיא האבסורד: "אנשי מילואים יקרים, מעריכים מאוד את תרומתכם

ירון לוי:  לכל שאלה בנושא שכרכם בתקופת המילואים אנא פנו לחשבי השכר במשרדכם"

ירון לוי:  אדוני היושב-ראש, האם הציבור שהוא לא ציבור חברי הכנסת, נבחרי הציבור, יכול לפנות למישהו לגבי השכר? הם באים לכאן, לוועדות, להתלונן

ירון לוי:       לצאת לפגרה, חבריי חברי הכנסת, זה שחיתות מוסרית בחסות החוק, אין דרך אחרת להגיד את זה

ירון לוי:  אני רוצה - - -     

התקשורת שלמה קרעי: ממשיכים - - -     

ירון לוי: כבוד השר, אני רוצה שאתה תסביר לי, אדוני - - -     

התקשורת שלמה קרעי: יש כאלה, כמו מס' אחת אצלך במפלגה, שגם כשאין פגרה הם לא מגיעים, אז איך אתה בכלל מעז לבוא ולדבר על פגרה?     

ירון לוי: אני רוצה לפנות לכיסאות המלאים ולשאול כאן את מי שיש לו ילדים בבית איך הוא מתכוון להסביר לילדים שלו שבזמן מלחמה הוא יוצא לחודש וחצי פגרה והולך לקבל על זה כסף

ירון לוי:  לי יש ילדים מתבגרים, אני רוצה להסביר להם, ואני לא יודע איך

התקשורת שלמה קרעי: כי אתה לא יודע מה זה פגרה

ירון לוי: אני יודע מה זה פגרה

התקשורת שלמה קרעי: אתה לא יודע, אתה חדש

יצחק פינדרוס: אתה לא יודע מה זה פגרה - - -     

ירון לוי: זו בושה, שחיתות

משה טור פז: חבר הכנסת פינדרוס, חבר הכנסת פינדרוס

ירון לוי: זו שחיתות

ירון לוי:  התרגלתם לשחיתות

ירון לוי:  זו שחיתות של כולם בבית הזה - - -     

יצחק פינדרוס: - - -     

ירון לוי: זה לא קואליציה ואופוזיציה

ירון לוי:  יש מלחמה

ירון לוי:  תתבייש

ירון לוי:  תתבייש

יצחק פינדרוס: חמש שנים אף אחד מאיתנו לא יצא לחופשה - - -     

משה טור פז: חבר הכנסת פינדרוס, נא תן לחבר הכנסת לוי להשמיע את דבריו

ירון לוי: אנשים לא גומרים את החודש – אנחנו יוצאים לפגרה

ירון לוי:  49,000 שקל נכנס לנו לבנק

יצחק פינדרוס: תתבייש לך

יצחק פינדרוס:  תתבייש לך

יצחק פינדרוס:  דמגוגיה - - -     

קריאה: לא נכנס לך 49,000, נכנס לך 23,000

ירון לוי: 23,000 אחרי קיזוזים

ירון לוי:  כואב לי הלב עכשיו

ששון גואטה: ואללה, 23,000? אני 22,000

יצחק פינדרוס: דמגוג

ירון לוי: אתם צריכים להתבייש

ירון לוי:  אני לא יודע מה זה פגרה, אני יודע מה זה מלחמה

ירון לוי:  אני יודע מה זה מלחמה

יצחק פינדרוס: - - -     

משה טור פז: חבר הכנסת פינדרוס

משה טור פז:  חבר הכנסת פינדרוס, תן לחבר הכנסת לוי להשלים את דבריו

יצחק פינדרוס: - - - בנוכחות הכי גדולה פה בכנסת

יצחק פינדרוס:  מפלגה שלמה עם הנוכחות הכי נמוכה - - -      

ירון לוי: בשונה מאיתנו, חברי הכנסת - -     

התקשורת שלמה קרעי: עכשיו אין פגרה

התקשורת שלמה קרעי:  איפה הם? איפה יש עתיד?     

ירון לוי: - - אנחנו מקבלים תלוש מלא בזמן שאת המילואימניקים מפטרים כי הם נלחמים על המדינה

ירון לוי:  אנחנו מקבלים שכר הוגן בזמן שמוציאים אותם לחל"ת

ירון לוי:  תמשיכו לצעוק - - -     

יצחק פינדרוס: אני אוציא את הממוצע של המפלגה שלך, אעשה לכם שיימינג למפלגה שלמה

יצחק פינדרוס:  היחידי שנוסע לחו"ל בשבוע הבא זה יאיר לפיד

ששון גואטה: - - -     

משה טור פז: חבר הכנסת גואטה, חבר הכנסת גואטה, חבר הכנסת לוי רשאי להשמיע את עמדתו

משה טור פז:  אתה רשאי להציג את דבריך בזמנך

משה טור פז:  תודה

משה טור פז:  גם אתה, חבר הכנסת טיבי

ירון לוי: אם לא שמתם לב, זה לא ימין ושמאל, זה לא נגד חרדים, זה לא נגד שום דבר; זה נגד הניתוק שיש לבית הזה

ירון לוי:  אז אני חדש ואני לא יודע מה זה פגרה, ואנחנו בזמן מלחמה, חברים

ירון לוי:  זה לא נגד הצד הזה, זה לא בעד הצד הזה

ירון לוי:  בפנים, אני אומר לכם, אני לא יודע איך להסביר לילדים

ירון לוי:  חודש וחצי אני אהיה בבית, יש מלחמה, יש חוקים להעביר

ירון לוי:  מה נגיד? מה נגיד ללוחמים שלנו?     

התקשורת שלמה קרעי: אתה יכול להיות בבית

התקשורת שלמה קרעי:  הוועדות עובדות כרגיל

התקשורת שלמה קרעי:  אתה יכול להיות בבית, אבל הוועדות פה ממשיכות לעבוד

התקשורת שלמה קרעי:  אנחנו ממשיכים לעבוד - - -     

ירון לוי: שמענו עליכם עם הוועדות

ירון לוי:  אנחנו, מפלגת יש עתיד, הודענו שאנחנו נמשיך לעבוד גם בפגרה, אבל הבית הזה יהיה סגור, לא תהיה כאן חקיקה, לא נוכל לקדם כלום

ירון לוי:  ויגידו לי שאני לא מבין

ששון גואטה: - - -     

משה טור פז: חבר הכנסת גואטה, נא לתת לחבר הכנסת לוי לסיים

משה טור פז:  חבר הכנסת לוי, זמנך עבר

משה טור פז:  אני אתן לך עוד כמה שניות

ירון לוי: אני אגיד משפט אחרון לכל 120 חברי הכנסת, שאני אחד מהם

ירון לוי:  אנחנו צריכים להתבייש שאנחנו מאכילים את הציבור שביחד ננצח, כי הביחד זה לא באמת ביחד

ירון לוי:  אנחנו ננוח בפסח עם המשפחה, עם שולחן מלא, ואנשים יילחמו לסגור את החודש בתקווה שיהיה להם אוכל על השולחן

ירון לוי:  צריכים להתבייש

משה טור פז: תודה רבה

משה טור פז:  נעבור מכאן לבקשות רשות הדיבור

משה טור פז:  ראשון הדוברים – חבר הכנסת ינון אזולאי

משה טור פז:  לרשותך חמש דקות, בבקשה

התקשורת שלמה קרעי: אגב, תן דוגמה אישית

התקשורת שלמה קרעי:  אתה יכול לוותר על חלק מהתוספות בשכר הזה

התקשורת שלמה קרעי:  אתה יכול לפנות לחשב הכנסת, אתה יכול לוותר, כן

התקשורת שלמה קרעי:  תן דוגמה

ינון אזולאי: למה אני מדבר? אמרו לי שלא מדברים

ינון אזולאי:  ראיתי שכולם עולים לדבר

ירון לוי: אתה מבין? הוא בא לראות איך אני מקבל יותר ממנו

משה טור פז: חבר הכנסת לוי

משה טור פז:  בבקשה, חבר הכנסת אזולאי

ינון אזולאי: אדוני היושב-ראש, כבוד השר, חבריי חברי הכנסת, שאלו אותי למה אני מדבר

ינון אזולאי:  האמת שלא תכננתי לדבר, אבל כשעולים לעשות על הגב שלנו פופוליזם זול, אני חייב לעלות לדבר

ינון אזולאי:  אם באים ואומרים – ירון, ירון, רק תקשיב

ינון אזולאי:  אני לא תוקף, אני בא ואומר דבר אחד פשוט

ינון אזולאי:  עלית פה ונתת ואמרת "פגרה", ושאתה לא מכיר מה זה פגרה

ירון לוי: אני לא מכיר מה זה פגרה? אני נכנסתי בפגרה

ינון אזולאי: לא, אמרת שאתה לא מכיר מבחינת זה שאתה לא יוצא לפגרה

ינון אזולאי:  אגב, שאלו היום את חבר הכנסת גפני אם הוועדה תעבוד בפגרה

ינון אזולאי:  אז קודם כול ככלל, ועדת כספים תמיד, בכל הפגרות, עובדת

ירון לוי: חקיקה תהיה?     

ינון אזולאי: חקיקה תהיה

ינון אזולאי:  כל חקיקה, כל חקיקה שהממשלה תביא, תהיה, והייתה אמירה

ירון לוי: למה לא לוותר על הפגרה? אתה יודע מה? למראית עין

ירון לוי:  מלחמה, רבאק, אנחנו במלחמה

יצחק פינדרוס: על מי אתה עובד - - -     

ינון אזולאי: שנייה, פינדרוס

ינון אזולאי:  תודה

ינון אזולאי:  ירון, אתה יודע, אני באמת אוהב לשמוע אנשים ולקבל את מה שהם אומרים ולקבל גם את ההערות שלהם לפעמים, כשההערות צודקות

ינון אזולאי:  אפשר לבדוק את הנוכחות שלי – אני אף פעם לא מתגאה; רגע, אני אסביר לך למה אני אומר את זה – את הנוכחות שלי ושל חבריי, בסך הכול, קח את הסיעה שלנו, באמת

ינון אזולאי:  באים ואומרים לך על היושב-ראש הזה ועל הזה

ינון אזולאי:  אני אומר לך: עזוב, לא נדבר על יושבי-ראש, גם לא מעניין אותי, בסדר? כל אחד עם המקומות שלו, המקום שהוא נמצא בו, וזה בסדר גמור

ירון לוי: לגופו של עניין, נשמה - - -     

ינון אזולאי: לגופו של עניין אני עונה לך

ירון לוי: האם זה נכון שהציבור שלנו במדינה, שאנחנו מקבלים את הכסף ממנו, יבין שאנחנו יוצאים לפגרה? האם לא נכון לשנות קצת?     

ינון אזולאי: כן, ואני אענה לך

ינון אזולאי:  כן, ואני אענה לך למה

ירון לוי: אני אשמח

ינון אזולאי: כי פגרה – צריכה להיות פגרה, כי יש פה עובדים בכנסת שהם צריכים לצאת לפגרה

ינון אזולאי:  עם כל הכבוד, אנחנו לא יכולים לדאוג רק לעצמנו

ינון אזולאי:  יש פה עובדים שעובדים איתנו עד השעות הקטנות של הלילה, וגם להם יש בתים, גם הם צריכים להגיע לליל הסדר ולנקות את הבתים שלהם, והם צריכים להגיע לליל הסדר כשהם ערוכים, וכשהם יכולים גם הם לנוח

ינון אזולאי:  אז אנחנו, 120 ח"כים, אנחנו נמשיך ונעבוד, ואנחנו נהיה בוועדות כשצריך, ואז ידליקו לנו את האורות בשביל להגיע לוועדות וינקו באותו יום שצריך לעשות את זה

ינון אזולאי:  אבל לא צריך לשעבד אותם, לא צריך לשעבד את עובדי הכנסת

ינון אזולאי:  תסתכלו על עובדי הכנסת

ינון אזולאי:  זו לא חוכמה להגיד: כן, בואו נעבוד

ינון אזולאי:  עובדי הכנסת לא צריכים את הפגרה הזאת בשבילם?      ותסתכל בנוכחות

ינון אזולאי:  אני אומר לך, תסתכל בנוכחות של חברי הכנסת, גם של הסיעות

ינון אזולאי:  ואני אומר: אדרבה - - -      

ירון לוי: אנחנו חלק, אין ביקורת

ינון אזולאי: אני לא מדבר על יש עתיד ולא על שום דבר

ינון אזולאי:  אני אומר - - -     

ירון לוי: אני לא העברתי ביקורת

ירון לוי:  אני אמרתי 120

ינון אזולאי: אני לא מדבר לא על יש עתיד ולא על אף אחד

ירון לוי: אני חלק מ-120

ינון אזולאי: אתה חלק מ-120 וגם אני חלק מ-120, והתפקיד שלנו לשרת את הציבור 24 שעות ביממה

ינון אזולאי:  24 שעות ביממה

ינון אזולאי:  ואנחנו צריכים לעשות זאת לא רק מהכנסת

ינון אזולאי:  אפשר לעבוד גם מחוץ לכנסת, בסיורים שאנחנו נעשה, להיפגש עם אנשים, להיפגש עם משפחות, לשמוע את המצוקות

ינון אזולאי:  הפגרה נועדה בשביל זה, כי במשך השבוע – אתה יודע, אני נמצא פה מיום ראשון, הרבה פעמים גם בימי ראשון אני נמצא, ואם לא, אז אני חבר ועדת חוץ וביטחון בוועדת המשנה, ואז יש סיורים בראשון וחמישי, ואז, מה יוצא? שמראשון עד חמישי, כולל חמישי - - -     

ירון לוי: - - -     

ינון אזולאי: לא, אני רק אומר לך על סדר-יום של חבר כנסת, רק שתבין - - -     

ירון לוי: לא תקפתי, אבל

ינון אזולאי: לא, אני נותן לציבור, לא לך, לציבור, שיבין

ינון אזולאי:  קח חבר כנסת שהוא פעיל, מראשון עד חמישי הוא נמצא בוועדות ועובד, מליאה, הכול

ינון אזולאי:  אני רוצה לצאת לציבור, כמו שאתה רוצה לצאת לציבור, ואתה יוצא לציבור, ואתה איש שטח ואני איש שטח

ינון אזולאי:  אני רוצה לפגוש את הציבור שלי

ינון אזולאי:  אני רוצה לשמוע את המצוקות שלהם

ינון אזולאי:  אני לא רוצה רק להביא אותם לפה, אני רוצה גם להרגיש אותם

ינון אזולאי:  אז מתי אני עושה את זה? אז אני אגלה לך שלפעמים אני עושה בימי שישי את הפגישות ולפעמים במוצאי שבת, אבל זה לא נוח, כי יש לנו גם משפחות, אז אנחנו נשאיר את זה בשבילם

ינון אזולאי:       אבל ביום ראשון, כשאני אצא לפגרה, או ביום שני, אנחנו נצטרך לסייר בארץ כדי להיות שם

ינון אזולאי:  אנחנו נעבוד

ינון אזולאי:  אבל האנשים המסורים, המיוחדים, שנמצאים פה בכנסת, עובדי הכנסת המסורים לנו כל השנה – בואו ניתן גם להם את מה שמגיע להם

ינון אזולאי:  הם לא יכולים לצעוק ולהגיד את זה; אנחנו נגיד להם את זה

ינון אזולאי:      הייתה פה אחת בשם ציונה – אני תמיד מזכיר אותה ונזכר בה

ינון אזולאי:  כולם מכירים הקפה של ציונה בחוץ

ינון אזולאי:  האישה הזאת הייתה עובדת

ינון אזולאי:  היא היום יצאה לחופשת מחלה

משה טור פז: כבר הרבה זמן

ינון אזולאי: הרבה זמן

ינון אזולאי:  אני דיברתי איתה לפני שבועיים – אישה שהברכיים שלה נהרסו רק מהעמידה פה בשביל לשרת אותנו כחברי כנסת

ינון אזולאי:  עזוב שהיא אומרת לי היום – בושה וחרפה, כמה שהיא מקבלת אחרי 20 שנות עבודה: 600 שקל

ינון אזולאי:  היא אמרה לי: אתה יכול להגיד את זה, אחרת לא הייתי אומר את זה

ינון אזולאי:  היא לא הייתה עובדת הכנסת; כוח אדם

ינון אזולאי:  ואני אומר, על אותם אלה, לפחות את מעט החופש שהמנוחה הזו תיתן להם

ינון אזולאי:      עזבו, יש לנו ויכוחים בינינו, פגרה, לא פגרה

ינון אזולאי:  בואו, פגרה, לא פגרה – שכל אחד יוכיח שהוא יצא לעבוד בחוץ

ינון אזולאי:  יש חוקים, נבוא בוועדות, נעבוד באותו יום, אבל לא צריך לפתוח את המליאה עד 02:00, עד 01:00, עד 00:00 - - -     

ירון לוי: לא, אפשר להגיע להסכמות, אבל - - -     

ינון אזולאי: אז זה ההסכמות

ינון אזולאי:  זה חלק מההסכמות שוועדת כספים עובדת בהן וכל ועדה שתצטרך תעשה

משה טור פז: חבר הכנסת אזולאי, נא לסיים

ינון אזולאי: כן, אני מסיים

ינון אזולאי:  אז אני אומר, בואו ביחד, כל אחד יעשה במקום שהוא יודע לעזור למען הציבור, כל אחד בציבור שלו ובכלל הציבורים; לא משנה מי הצביע לך

ינון אזולאי:  נצא לארץ, נצא לכל המקומות לשמוע את האנשים, ובעזרת ה' אנחנו נחזור לפה עם כוחות מחודשים כולנו

ינון אזולאי:  כל אחד יחגוג את החג שלו, ולא נשכח את החטופים, לא נשכח את חיילי צה"ל שנלחמים שם, לא נשכח שום דבר, אבל גם לא נשכח את עובדי הכנסת, שעובדים במסירות כל השנה

משה טור פז: תודה רבה

ירון לוי: - - -     

ינון אזולאי: איך?     

ירון לוי: - - - לבת ים?     

משה טור פז: חול המועד – אתם מוזמנים לקבוע

ינון אזולאי: אני דווקא קרוב – אשדוד

ינון אזולאי:  נעשה ביקור, אתה אליי ואני אליך

ינון אזולאי:  תודה רבה

משה טור פז: תודה רבה

משה טור פז:  חבר הכנסת משה גפני – אינו נוכח; חבר הכנסת יעקב טסלר – אינו נוכח; חבר הכנסת יעקב אשר – אינו נוכח; חבר הכנסת ישראל אייכלר – אינו נוכח

משה טור פז:  חבר הכנסת יצחק פינדרוס?     

יצחק פינדרוס: אני אעלה בסוף

משה טור פז: אתה תעלה בסוף, בסדר גמור

משה טור פז:  חבר הכנסת משה רוט – אינו נוכח; חבר הכנסת אליהו ברוכי – מוותר; חברת הכנסת מרב מיכאלי – אינה נוכחת; חברת הכנסת נעמה לזימי – אינה נוכחת; חבר הכנסת גלעד קריב – אינו נוכח; חברת הכנסת אפרת רייטן – אינה נוכחת

משה טור פז:  חבר הכנסת פינדרוס, בבקשה

יצחק פינדרוס: לא הייתי עונה, וחבל שירון לוי יצא

יצחק פינדרוס:  הוציא את התלוש ועשה כאן הצגה יפה, זה בסדר גמור

יצחק פינדרוס:  אני לא מתבייש בתלוש

יצחק פינדרוס:  אני לא מדבר על הדמגוגיה שבדבר, אבל בוא נגיד את האמת

יצחק פינדרוס:  טול קורה מבין עיניך

יצחק פינדרוס:  מפלגה שלמה – ירון הוא מהחרוצים שם

יצחק פינדרוס:  אתם יודעים איזה מספר הוא היה בחודש האחרון בכנסת? מהחרוצים

יצחק פינדרוס:  39

יצחק פינדרוס:  ב-120 – אני לא למדתי ליבה – אני חושב ש-39 זה בסוף השליש הראשון, אם אני לא טועה

יצחק פינדרוס:  אתה רואה חשבון, תגיד לי אם אני צודק

יצחק פינדרוס:  אנשים נמצאים פה – פגרה? הרי המשחק הזה, אם יביכו את הממשלה אם לא יביכו – נמצא פה מי שהיה מרכז אופוזיציה ומרכז קואליציה ויודע בדיוק על מה אני מדבר

יצחק פינדרוס:  זה הנושא? מישהו יוצא פה לחופש? מישהו הולך פה לברוח? אישרו ארבע ועדות ובנושאי מלחמה להעלות, כולל ממשלה וכולל דיונים

יצחק פינדרוס:  מדובר בסך הכול על שבועיים, כי עד פסח נשארו שבועיים

יצחק פינדרוס:  עושים סיבוב על חשבון הקהל וכולם קונים את הבלוף הזה

יצחק פינדרוס:  כולם קונים את הבלוף הזה

יצחק פינדרוס:       הגדילו לעשות – אמרו שיחסמו את שדה התעופה

יצחק פינדרוס:  חבר'ה, אני בעד

יצחק פינדרוס:  אני קורא לכל אנשי המחאה: תלכו, תעצרו את שדה התעופה

יצחק פינדרוס:  אין אף אחד מהאנשים שלנו, מהקולגות שלנו, שהולך לברוח מהארץ

יצחק פינדרוס:  כולם ישבו פה יומם ולילה בוועדות

יצחק פינדרוס:       בדקתי עכשיו: סדר גודל של 300 שעות, 400 שעות בפגרת הקיץ ישבו פה חברי הקואליציה

יצחק פינדרוס:  300, 400 שעות בפגרת הקיץ, שכוללת הדממה

יצחק פינדרוס:  אני גם בדקתי – אין חברי אופוזיציה שם כמעט, כמעט, באופן יחסי

יצחק פינדרוס:  הממוצע של חברי הקואליציה – סתם, סיעת יש עתיד היא מהסיעות שנמצאות בחציון התחתון בהימצאות כאן, בין בפגרה ובין שלא בפגרה

יצחק פינדרוס:  לא אכפת להם, יש פגרה, אין פגרה

יצחק פינדרוס:  העיקר לעשות סיבוב עלינו

שקלים: היושב-ראש נותן דוגמה

יצחק פינדרוס: העיקר – סיבוב עלינו

יצחק פינדרוס:  רוב הסיעות שהגישו את הבקשה בכלל לא היו פה בשוטף

יצחק פינדרוס:  מה זה משנה להם בכלל? מישהו מאיתנו עשה פגרה כדי לצאת לחופש? מישהו מאיתנו הולך להשבית את הוועדות? ועדת כספים הייתה פעם מושבתת? הוועדות האחרות היו פעם מושבתות? מאיפה לקחו את הסיפור ההזוי והשקרי הזה ועשו סיבוב על כולנו? הגדילו לעשות, ולכן התקוממתי

יצחק פינדרוס:  נכון, זה לא נוגע אליי, אני לא – אבל המציאות הזאת של השקר הזה

יצחק פינדרוס:  לא מתבייש, עומד כאן

יצחק פינדרוס:  רוב חברי הכנסת שחתמו נמצאו במושב האחרון שליש ממני

יצחק פינדרוס:  שליש

יצחק פינדרוס:  אני מציע לכולם להיכנס ולבדוק את זה

יצחק פינדרוס:  גם בפגרה, אני מודיע לכם

יצחק פינדרוס:  אני מציע לכל אזרחי ישראל להיכנס לאתר ביום ראשון, ביום שני, ביום רביעי הבא ושבוע אחר כך ולבדוק מי נמצא במשכן, או כל אותם צבועים שצעקו לבטל את הפגרה

יצחק פינדרוס:  תודה רבה

משה טור פז: תודה רבה לחבר הכנסת פינדרוס

משה טור פז:       אנחנו עוברים להצבעה בקריאה שנייה על הצעת חוק לתיקון פקודת מס הכנסה (מס' 272), התשפ"ד–2024, כנוסח הוועדה

משה טור פז:  כחבר היחיד ביש עתיד, אני מסיר את ההסתייגויות, ולכן נעבור להצבעה

משה טור פז:  אנא תפסו את מקומותיכם

משה טור פז:  ההצבעה בקריאה שנייה, כמובן

משה טור פז:  הצבעה

משה טור פז: בעד סעיפים  1–13 – 8 

משה טור פז: נמנעים – אין 

התקשורת שלמה קרעי: תחזור עוד פעם, היושב-ראש

התקשורת שלמה קרעי:  אתה החבר היחיד מיש עתיד שנמצא במליאה

התקשורת שלמה קרעי:  תחזור על זה, שישמעו אותך

משה טור פז: בעד – שמונה, אין נגד, אין נמנעים

משה טור פז:  אני קובע כי הצעת החוק אושרה בקריאה שנייה

משה טור פז:       נעבור להצבעה בקריאה השלישית על הצעת חוק לתיקון פקודת מס הכנסה (מס' 272), התשפ"ד–2024

משה טור פז:  הצבעה

משה טור פז: בעד החוק – 8 

משה טור פז: נמנעים – אין 

משה טור פז: בעד – שמונה, אין נגד, אין נמנעים

משה טור פז:  אני קובע כי הצעת חוק לתיקון פקודת מס הכנסה (מס' 272), התשפ"ד–2024, התקבלה בקריאה שנייה ושלישית, ותיכנס לספר החוקים

משה טור פז: הודעה לסגנית מזכיר הכנסת

אלינור ימין: ברשות יושב-ראש הישיבה, אני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק הכניסה לישראל (תיקון מס' 38), התשפ"ד–2024, שהחזירה הוועדה לביטחון לאומי

אלינור ימין:  תודה

אלינור ימין: [רשומות (הצעות חוק, חוב' כ/1003)

אלינור ימין: ]  

משה טור פז: חבריי חברי הכנסת, הנושא הבא על סדר-היום – הצעת חוק לשכת עורכי הדין (תיקון מס' 44) (בחינות הלשכה להסמכה ותקופת ההתמחות של מי ששימש בחוץ לארץ עורך-דין), התשפ"ד–2024, של חבר הכנסת זאב אלקין וקבוצת חברי הכנסת, לקריאה ראשונה

משה טור פז:  אני מזמין את חבר הכנסת זאב אלקין להציג את הצעת החוק

משה טור פז:  לרשותך עשר דקות, בבקשה

זאב אלקין: אני לא אזדקק לכולן

זאב אלקין:  תודה רבה, אדוני היושב-ראש

זאב אלקין:  אדוני השר, חבריי חברי הכנסת, אני מתכבד להציג בפניכם לקראת קריאה ראשונה, הצעת חוק של לשכת עורכי הדין (תיקון מס' 44), שאני מוביל אותה יחד עם חברי הכנסת עודד פורר, דן אילוז, יוסף טייב ובועז ביסמוט

זאב אלקין:       מדובר על הצעת חוק שלמעשה מתקנת בעיה שהייתה קיימת במשך שנים בחוק לשכת עורכי הדין

זאב אלקין:  בחוק לשכת עורכי הדין יש מנגנון שבונה תהליך של הכרה והסמכה למקצוע של עריכת דין למי שלמד משפטים ועבד במקצוע הזה בחוץ לארץ

זאב אלקין:  זה בעיקר רלוונטי לעולים חדשים, אבל גם לאזרחים ישראלים שלמדו משפטים בחוץ לארץ

זאב אלקין:  בתהליך ההכרה הזה יש דרישות מסוימות

זאב אלקין:  מול הדרישות האלה, המחוקק בזמנו, כבר לפני הרבה זמן, בנה תהליך של הקלה בדרישות למי שהוא בעל ניסיון בעבודה

זאב אלקין:  אותו דבר יש על רופאים; בכל המקצועות שבהם נדרשת הסמכה, אם עבדת מספיק שנים, אתה לא חייב לעבור את כל השלבים אלא עובר רק את חלקם

זאב אלקין:        אבל הבעיה הייתה בכך שכשניסחו את הצעת החוק – זה חוק ישן מאוד, מלפני הרבה שנים, כמה עשרות שנים – ניסחו את זה לפי המודל הקיים במדינת ישראל

זאב אלקין:  כל עורך דין, בוודאות יש לו למעשה הסמכה מהלשכה, יש לו רישיון ויש לו גם תקופה מסוימת של ניסיון

זאב אלקין:  מה לעשות שישנן מדינות בעולם שבהן זה לא עובד ככה

זאב אלקין:  אם אצלנו כל מי שעוסק במקצוע משפטי, בדרך כלל הוא נדרש להיות עורך דין מוסמך, שם זה לא עובד כך

זאב אלקין:  למשל צרפת, רוסיה, אוקראינה אלה מדינות שבהן לא רק שאין חובה להיות בעל רישיון עורך דין – יש מקצועות משפטיים, כמו למשל פרקליטים, שאסור להם להיות חברים בלשכת עורכי הדין ובעלי רישיון; לא רק שזה לא חובה אלא זה אפילו אסור

זאב אלקין:  לכן במשך שנים התקיים מצב מוזר שעלו לפה עורכי דין עם ניסיון גדול מאוד, דווקא במסגרות מאוד מאוד רציניות, אבל הם לא קיבלו את ההקלה

זאב אלקין:  פורמלית אמרו: אין לכם רישיון, זה לא נחשב

זאב אלקין:  כי החוק נבנה על בסיס המתכונת הישראלית, למרות שכבר מזמן התברר שלא בכל המדינות זה עובד באותו שטנץ כמו אצלנו

זאב אלקין:       לכן, כשנחשפה הבעיה הזאת בדיון בוועדת העלייה, הקליטה והתפוצות – אגב, דוגמה יפה איך חשיפת בעיה בכנסת יכולה להביא לתיקון – יזמתי יחד עם כמה חברי כנסת תיקון של המצב הזה שמאפשר מסלול אלטרנטיבי: אם אין לך רישיון אבל יש לך ניסיון יותר ארוך ממה שהיה נדרש להקלות, אתה תקבל את אותן ההקלות

זאב אלקין:  זאת למעשה מהותה של הצעת החוק

זאב אלקין:  היא מתייחסת בנפרד בכל סעיף לכל אחת מההקלות, אם זה קשור לבחינת ההתמחות, אם זה קשור לבחינה של הלשכה, אם זה קשור לתקופת ההתמחות או אם זה קשור לרישום כעורך דין זר כאן במדינת ישראל

זאב אלקין:  זה למעשה החוק

זאב אלקין:  זה תיקון קטן, אבל הוא יאפשר ללא מעט אנשים לעלות למדינת ישראל ולהשתלב יותר מהר במקצוע שלהם

זאב אלקין:       אני רק אגיד – וזה מצוין בדברי ההסבר להצעת החוק – שהצעת החוק בקריאה הטרומית כללה התייחסות לעוד נושא אחד

זאב אלקין:  על פי החוק היום, מי שמוסמך לבדוק את ההשכלה המשפטית של האנשים האלה משום מה זה האוניברסיטה העברית

זאב אלקין:  אגב, זה חוק יחיד כזה שאני מכיר שנותן מעמד מטעם המדינה למוסד אקדמי מסוים

זאב אלקין:  אם היום היינו מחוקקים את זה, לא היו מאפשרים את זה, כי זה אפליה של מוסד אקדמי אחד על פני אחרים

זאב אלקין:  זה נחקק בתקופה שהייתה רק אוניברסיטה אחת בארץ, ולכן הסמיכו אותה לזה

זאב אלקין:  בהצעת החוק הטרומית הצענו להחליף את זה במחלקה להכרה בתארים זרים במשרד החינוך, שעושה את זה לכל שאר המקצועות

זאב אלקין:  יש עוד דין ודברים עם משרד החינוך סביב הנושא הזה, ולכן זה כרגע לא מופיע בנוסח הקריאה הראשונה, אבל זה מצוין בדברי ההסבר שזה יחזור לדיון לקראת קריאה שנייה ושלישית, וכדי שזה לא ייחשב נושא חדש אז אני מציין את זה גם כאן מעל דוכן הכנסת

זאב אלקין:  כאמור, זה כתוב גם בדברי ההסבר, ואני קורא לחברי הכנסת לתמוך בהצעת החוק הזאת ובתיקון הקטן הזה, שיפתור עוול להרבה אנשים

זאב אלקין:  תודה רבה

משה טור פז: תודה רבה לחבר הכנסת אלקין

זאב אלקין: אני רק אוסיף עוד משפט

זאב אלקין:  כמובן, אני רוצה להודות לשר המשפטים יריב לוין על התמיכה בהצעת החוק הזאת בוועדת השרים לחקיקה, לחבר הכנסת שמחה רוטמן, יושב-ראש ועדת החוקה, על קידום מהיר של הצעת החוק, וליושב-ראש הקואליציה, חבר הכנסת אופיר כץ, על סיוע בקידום הצעת החוק הזאת

זאב אלקין:  תודה רבה

משה טור פז: נעבור עכשיו לדיון האישי

משה טור פז:  ראשון הדוברים – חבר הכנסת אושר שקלים

משה טור פז:  בבקשה

משה טור פז:  לרשותך שלוש דקות, בבקשה

שקלים: אדוני היושב-ראש, כנסת נכבדה, לפני שאתייחס למה שרציתי לומר, אני רק רוצה להגיב על משהו לחברי חבר הכנסת ירון לוי, שאני רואה אותו באמת כחבר, שותף לדרך, למרות שאנחנו ממפלגות יריבות

שקלים:  ירון מבחינתי אדם הגון, ישר, אבל אני חושב שהוא טועה פה טעות חמורה, כיוון שדווקא אנחנו, בפגרה חלק גדול מאיתנו עובד אפילו הרבה יותר קשה והרבה יותר שעות מאשר בימים רגילים

שקלים:  אפשר, כמו שאמר פינדרוס, לבדוק אותנו בנושא של הנוכחות, לראות מי מככב בזמן הנוכחות פה ומי בכלל לא נמצא פה גם בימים שאין פגרה

שקלים:  אז זה מאוד פופוליסטי לבוא ולהגיד פגרה

שקלים:  אנחנו נמצאים גם בסיורים וגם במקומות נוספים, והוועדות עובדות כרגיל

שקלים:  אם צריך, גם נגיע להצביע פה במליאה

שקלים:       לגופו של עניין, אתמול הגעתי לניחום אבלים אצל משפחתו של אוריאל ברוך, זיכרונו לברכה, השם ייקום דמו, בגבעת זאב

שקלים:  נפגשתי עם הוריו, אחיו, רעייתו

שקלים:  אוריאל היה אבא לשני ילדים קטנים בני חמש ושמונה שבסך הכול רצה לשמוח וליהנות, הלך למסיבה ברעים לרקוד, נחטף ונרצח על ידי מחבלי החמאס, יימח שמם

שקלים:  לאורך כל התקופה למשפחה לא היה מידע מה מצבו של אוריאל, והם ניסו להיאחז בכל שביב של תקווה שהיה להם

שקלים:  במהלך המפגש שלנו בין היתר היו למשפחתו שתי בקשות: 1

שקלים:  שנמשיך להיות חזקים ומאוחדים; 2

שקלים:  שקורבנו של אוריאל לא יהיה לשווא, כלומר, שנשמיד ונחסל את אלה שפגעו באוריאל, ושהעם שלנו ידע להתגבר ולחסל את הנאצים של החמאס ולסגור איתם את החשבון הארוך שיש לעם ישראל עם הארגון הארור הזה

שקלים:       מתחילת המלחמה יצא לי ללוות – ואני עושה זאת מדי יום – גם משפחות שכולות שיקיריהן נרצחו באירועי 7 באוקטובר

שקלים:  חשוב לי לתת אוזן קשבת ותשומת לב גם למשפחות החטופים היקרות, שעוברות גיהינום נפשי ופיזי

שקלים:  צר לי שישנם גורמים ציניים שפשוט מנצלים את מצוקתן של אותן משפחות קדושות, שממתינות בקוצר רוח, ובצדק, ליקיריהן שישובו הביתה בשלום, והן מנסות להיאחז בכל ידיעה על מצבם שאולי תיתן תקווה

שקלים:  אני אישית מקפיד מאוד להיפגש כמה שיותר עם משפחות החטופים, בכל הזדמנות, ואפילו כמה פעמים

שקלים:  והמסר שלי אליהן הוא שהמאבק – חבר'ה, עושים שם קצת רעש

שקלים:  בבקשה

משה טור פז: שקט, ונא לסיים

שקלים: המסר שלי אליהן הוא שהמאבק להשבת החטופים הוא הכי צודק וראוי, ויחד עם זאת, על מנת להשיג את המטרה, עלינו להיות מאוחדים סביב ההנהגה

שקלים:  אין כאן שאלה של ימין או שמאל, ואסור לקחת את הנושא הזה לעניינים פוליטיים או להיסחף לכל מיני גחמות של אנשים ציניים ופופוליסטיים

משה טור פז: נא לסיים, חבר הכנסת שקלים

שקלים: אני מייד מסיים, ברשותך

שקלים:  כל אלה שקוראים או פועלים לבחירות, עושים זאת מתוך רשעות או טיפשות, שכן הכרזה על בחירות רק תשחק לידיהם של החמאס ותגרום להם להקשיח עמדות, כפי שאנחנו רואים כעת

שקלים:  אני מייד מסיים

שקלים:  אני גורס כי ככל שאנו נדע ללחוץ את החמאס פיזית, בשטח, כך תגבר מצוקתם אשר תגביר את רצונם לקיים עסקה להשבת החטופים

שקלים:  כל פיצולי הכוח בינינו רק יעכבו את החזרת החטופים, שכולנו רוצים בהשבתם

שקלים:       אני מחזק מכאן את ראש הממשלה נתניהו על עמידתו האיתנה להכריע את החמאס, וטוב עשה שאישר את התוכניות לכניסה לרפיח

שקלים:  הגיע הזמן להכריע את המלחמה, ובעזרת השם נוכל להחזיר את כולם כולל כולם

שקלים:  ניצחון מוחלט משמעו החזרת כל החטופים

שקלים:  אמן כן יהי רצון

משה טור פז: תודה רבה

משה טור פז:  הדובר הבא, חבר הכנסת יוסף עטאונה – אינו נוכח; חבר הכנסת ווליד טאהא – אינו נוכח; חבר הכנסת גלעד קריב – אינו נוכח; חברת הכנסת מיכל מרים וולדיגר – אינה נוכחת

משה טור פז:  חברת הכנסת שרון ניר, לרשותך שלוש דקות, בבקשה

שרון ניר: אדוני היושב-ראש, כנסת נכבדה, זו שעה חשובה ומכרעת עבור מדינת ישראל

שרון ניר:  מולנו ניצבים אתגרים ביטחוניים רבים המחייבים את כולנו לחשוב מחדש על האחריות האישית והקולקטיבית שלנו לביטחון הלאומי

שרון ניר:  המציאות הביטחונית שבה אנו חיים מחייבת אותנו לפעול ולחזק את כוחותינו ולצופף את השורות, קודם כול מתוך ערבות הדדית, ערבות שפונה לכל חלקי החברה הישראלית

שרון ניר:  ערבות הדדית היא לא רק מוסר יהודי עתיק; היא חובה היסטורית שלנו כאזרחי מדינת ישראל

שרון ניר:  האויב שלנו לא מבחין בין ימין ושמאל, הוא לא מבחין בין חרדים לחילונים, הוא לא מבחין בין יהודים ללא יהודים

שרון ניר:  כולנו מבחינת האויב שלנו נמצאים על הכוונת

שרון ניר:  חופש הביטוי, חופש התנועה, חופש הבחירה, כלכלה משגשגת, חופש דת – כל אלו מתקיימים בזכות היכולת שלנו להיות עם חופשי בארצנו, בזכות צבא הגנה לישראל, שהוא כוח המגן שלנו

שרון ניר:       אני לא יכולה להתעלם מדברי הרמטכ"ל, אשר נאמרו בבירור ובתוקף: מדינת ישראל ניצבת מול שבע חזיתות

שרון ניר:  ציר הרשע קם עלינו לכלותנו

שרון ניר:  כולם צריכים להתגייס כדי להגן על הבית

שרון ניר:  דבריו של מי שעומד בראש הצבא הם לא רק קריאה לפעולה, הם גם הזמנה לכל אחד מאיתנו לחשבון נפש ולהבנת המציאות מחדש

שרון ניר:  הגיוס לצה"ל הוא לא רק חובה חוקית, הוא גם זכות וחובה מוסרית הנוגעת לכל אחד מאיתנו

שרון ניר:  המלחמה הזאת הדגישה את הצורך הדחוף בשינוי, באחדות ובפעולה משותפת

שרון ניר:  אנחנו עומדים בפני משימה כבדת משקל, משימה שתדרוש מאיתנו להרחיב את הפוטנציאל של המשרתים בצה"ל

שרון ניר:  כל צעיר בגיל 18 יהיה חייב לשאת בנטל

שרון ניר:  זמן הפטורים, המכסות, היעדים – כל אלה הם נחלת העבר

שרון ניר:  עכשיו זה הזמן של כולם להיות בצד הנכון, בצד של מדינת ישראל

שרון ניר:       לכן אני קוראת לכל חברי הכנסת, לכל אזרחי המדינה, להתאחד במאמץ משותף זה; להבין את הצורך המהותי, הצורך שלנו הקיומי, בגיוס ובתרומה לביטחון המדינה

שרון ניר:  עלינו לעשות זאת לא רק למעננו אלא למען הדורות הבאים, למען ילדינו, למען נכדינו ולמען עתידה של מדינת ישראל

משה טור פז: תודה רבה

משה טור פז:  הדוברת הבאה, חברת הכנסת יוליה מלינובסקי – אינה נוכחת

משה טור פז:  חברת הכנסת נעמה לזימי, בבקשה

נעמה לזימי: כבוד יו"ר הישיבה, כנסת נכבדה, שאלה לי: מה האירוע שבו כן מניחים מפתחות? האם על אסון הכרמל, שבו נספו 44 בני אדם? האם על הורדת דירוג האשראי ותחזית שלילית? האם על אסון מירון, שבו נהרגו 45 בני אדם? האם על הפקר הגבולות עד כדי חדירת 3,000 מחבלים לשטחי ישראל – האם על זה מניחים מפתחות? האם על טבח של 1,400 אזרחים, תינוקות, ילדים, מבוגרים? האם על חטיפת מאות אזרחים לעזה – האם על זה מניחים מפתחות? האם על פינוי של 200,000 איש? האם על עיסוק בכספים סקטוריאליים בזמן מלחמה במקום לדאוג לצפון ולמפונים? האם על הקרבת החטופים והחטופות שלנו למען הישרדות פוליטית – האם על זה צריך להניח מפתחות? האם על החרבת יחסי ישראל עם כל בעלות בריתה? אז תענו לי, מה האירוע שבגללו ראש ממשלה נאשם בפלילים, שהביא למחדל הכי גדול מאז קום המדינה, צריך להניח מפתחות?     שום דף מסרים לא ישנה 1,400 נרצחים, 600 חללים, 134 חטופים, אלפי פצועים, 200,000 עקורים

נעמה לזימי:  בושה שאתם יוצאים לפגרה, שאתם לא נענים לקריאה הכי בסיסית

נעמה לזימי:  תשאירו את הכנסת מתפקדת

נעמה לזימי:  תשאירו את הכלים הפרלמנטריים

נעמה לזימי:  תאפשרו לנו להיות שומרי סף ברגע הזה

נעמה לזימי:  תעבדו עבור הציבור

נעמה לזימי:  אתה הראש, אתה אשם

נעמה לזימי:  אני קוראת לכל הציבור להצטרף היום - -      

משה טור פז: סליחה, חברת הכנסת לזימי

נעמה לזימי: - - להפגנה

נעמה לזימי:  הוא האיש של המחדל - -      

משה טור פז: חברת הכנסת לזימי, נא להוריד את הדברים

נעמה לזימי: - - הוא מונע עסקת חטופים

נעמה לזימי:  הוא הראש, הוא אשם

נעמה לזימי:  הוא הראש, הוא אשם

משה טור פז: תודה

משה טור פז:  כידוע, אנחנו לא מציגים דברים מעל בימת הכנסת

משה טור פז:       הדובר הבא, חבר הכנסת חנוך מלביצקי – אינו נוכח; חברת הכנסת עאידה תומה סלימאן – אינה נוכחת; חבר הכנסת חמד עמאר – אינו נוכח; חברת הכנסת אימאן ח'טיב יאסין – אינה נוכחת

משה טור פז:  חברת הכנסת לימור סון הר מלך, בבקשה

לימור סון הר-מלך: אדוני היושב-ראש, כנסת נכבדה, לפני שאתם מגיבים וקוטעים את דבריי, אני ממליצה באופן חד-פעמי, רק הפעם הזאת, רגע לפני הצעקה, תבדקו את העובדות

לימור סון הר-מלך:  תבדקו במי ובמה מדובר ואז תגיבו

לימור סון הר-מלך:       לאחרונה הגישו שש משפחות של אסירים יהודים המרצים עונשי מאסר בבתי כלא בישראל, עקב הפרות על רקע לאומי שבהן הורשעו, מכתב מפורט לנשיא המדינה יצחק הרצוג בבקשה לקצר את עונשם של יקיריהם ולשחררם בדרך של חנינה

לימור סון הר-מלך:  בנוסף, אנחנו עדים לאחרונה ליותר ויותר מעצרים מינהליים של יהודים, לחרמות כלכליים בין-לאומיים על מתיישבים מיהודה ושומרון – רק היום הארכת מעצר – כולל כאלה הנלחמים על קיומנו בעזה ובגבול הצפון

לימור סון הר-מלך:  לצד המלחמה על זכותנו לחיים בארץ הזאת, יש מי שמנצלים את מצבה של ישראל לצורך החלשתה ופירוקה מבפנים, תוך ניצול ציני הגובל באנטישמיות של ממש, של המחלוקות הפוליטיות והחברתיות במדינת ישראל

לימור סון הר-מלך:      לאחרונה שמענו שראש השב"כ רונן בר הורה לשחרר כ-60 מחבלים עצירים ביטחוניים טרם הסתיימה תקופת מעצרם בטענה של חוסר מקום בבתי המעצר ורצון לפנות מקום למחבלים כבדים יותר שיעצרו במסגרת מלחמת חרבות ברזל

לימור סון הר-מלך:  בעבר שוחררו מחבלים כחלק ממחוות לחגים המוסלמים וכחלק ממדיניות הרגעת הרוחות ברחוב הפלסטיני

לימור סון הר-מלך:  במקביל, לאחרונה לא שוחרר אף עציר יהודי שנחשד בעבירות על רקע לאומי

לימור סון הר-מלך:  נהפוך הוא, לעצירים יהודים הוארכו תקופות המעצר בחודשים רבים, ללא מתן הסבר הגיוני כלשהו, אגב

לימור סון הר-מלך:       אז אני שואלת כאן היום: מה יש לעם ישראל נגד עצמו? מאיפה יצר ההרס העצמי הזה לשחרר מחבלים שפגעו בישראלים, ובאותה עת לא להעלות אפילו לדיון, אפילו לא שוקלים לשחרר גם כמה יהודים שיושבים בבתי הסוהר על עבירות על רקע לאומי? הרי גם ראש השב"כ רונן בר יודע שעצירים ואסירים יהודים שמשתחררים בחנינות וקיצור תקופת מאסר אינם חוזרים לבצע פעולות על רקע לאומי, בעוד רובם המכריע של המחבלים המשתחררים חוזרים מיידית למעגל הטרור נגד ישראל

לימור סון הר-מלך:       הנשיאים חיים הרצוג ועזר ויצמן, זכרם לברכה, דווקא כן הבינו את החשיבות שבאיזון החברתי, ושניהם חננו וקצבו את תקופת המאסר של אסירים יהודים לאחר שחרור מחבלים מסיבות שונות

לימור סון הר-מלך:       אני נפגשת לאחרונה לא מעט עם אימהות של אסירים יהודים המרצים עונש על עבירות לאומיות, שומעת את הסיפורים על הבנים, על אהבתם למדינה, על הכמיהה להצטרף ללוחמי צה"ל בהגנתם על המולדת

לימור סון הר-מלך:  האם ייתכן שהפקרנו את דין הענישה במדינת ישראל וכעת החמאס קובע מי ירצה עונש מאסר על רצח ומי ישוחרר בטרם עת? והרי לאסירים היהודים אין קשר כל כך טוב עם החמאס

לימור סון הר-מלך:  מה מקומם של היהודים במערכת הצדק הקוסמית של מדינת ישראל? היכן אבדו ערכי האיזון החברתי? לצערי, הערכים שעובדים הכי קשה בכנסת הזאת הם ערכי המוסר הכפול

משה טור פז: נא לסיים

לימור סון הר-מלך: אז רק אזכיר כאן היום: האויבים של עם ישראל הם מחבלים טרוריסטים שעוסקים בטרור ורצח יהודים באשר הם – חיילים, נשים, קשישים ותינוקות

לימור סון הר-מלך:  אני אישית מתנגדת נחרצות לשחרור מחבלים טרוריסטים ורואה בכך טעות על גבול הפשע, אבל לשחרר מחבלים טרוריסטים, תהיה הסיבה אשר תהיה, ולא לשחרר אסירים יהודים – לזה קוראים חטא על פשע

לימור סון הר-מלך:  תודה רבה

משה טור פז: תודה רבה

משה טור פז:  הדובר הבא, חבר הכנסת איימן עודה – אינו נוכח; חבר הכנסת אבי מעוז – אינו נוכח; חבר הכנסת עופר כסיף – אינו נוכח; חבר הכנסת ואליד אלהואשלה – אינו נוכח; חבר הכנסת ניסים ואטורי – אינו נוכח; חבר הכנסת אחמד טיבי – אינו נוכח; חבר הכנסת יוסף טייב – אינו נוכח; חבר הכנסת ירון לוי – אינו נוכח; חבר הכנסת אריאל קלנר – אינו נוכח; חבר הכנסת אלעזר שטרן – אינו נוכח; חבר הכנסת אופיר כץ – אינו נוכח

משה טור פז:  חברת הכנסת צגה מלקו, בבקשה

צגה מלקו: אדוני היושב-ראש, כנסת נכבדה, היום יום עצוב לקהילה שלמה, קהילת יוצאי אתיופיה

צגה מלקו:  לפני חמש שנים סלומון טקה נהרג על ידי שוטר

צגה מלקו:  ציפינו, חיכינו, חמש שנים

צגה מלקו:  יצאנו להפגין, לזעוק את הכאב שלנו

צגה מלקו:  היום בית משפט השלום בחיפה זיכה את השוטר

צגה מלקו:  אתם יודעים, אני דיברתי לפני כמה דקות עם אבא של סלומון טקה

צגה מלקו:  אבא של סלומון טקה אמר לי ככה: תשמעי, אני לא מתפלא, הוא אומר

צגה מלקו:  למה הוא לא מתפלא? ביום שישי הגברת שדרסה את רפאל אדנה בן הארבע – בסוף, אחרי שהודתה, אמרו שהיא לא זוכרת את ההפקרה

צגה מלקו:  השופט ביטל את הודאתה והמשפט בוטל

צגה מלקו:  לכן, אבא של סלומון טקה אמר לי שהוא לא מתפלא והוא לא מופתע מזה

צגה מלקו:  תגידו, מה אתם חושבים שקהילה שלמה חושבת היום? מה חשבה ביום שישי הגברת שדרסה את רפאל אדנה בן הארבע? בהתחלה אמרו הבת, אחר כך האימא

צגה מלקו:  נעשה כל מאמץ להוציא אותה מהמשפט, מעבריינות

צגה מלקו:  והיום סלומון טקה, אחרי חמש שנים – מה היה? השוטר היה בסכנה

צגה מלקו:  תחשבו על זה, מה זה השוטר היה בסכנה? זו הייתה קטטה של ילדים? מי שהיה לו אקדח זה השוטר

צגה מלקו:  אני לא חושבת שלילדים היה נשק

צגה מלקו:       אני רוצה להגיד לכם שהדור הצעיר, דור של ילדיי – כמה שהם רוצים להשתלב, כמה שהם תורמים בשירות צבאי

צגה מלקו:  אתם רואים את זה היום בעזה, בכל מקום, כמה בני העדה תורמים

צגה מלקו:  23 לוחמים נפלו מתוך הקהילה, 1

צגה מלקו: 7% מכלל האוכלוסייה של יהודי אתיופיה

צגה מלקו:  לאבד 23 ביחס למספר שלנו זה מספר גדול

צגה מלקו:  אבל אנחנו רואים בלשרת את מדינתנו, מדינת ישראל, זכות גדולה

צגה מלקו:  זו לא חובה

צגה מלקו:  אבל לצערי הרב, הגזענות הממוסדת, הגזענות הממסדית, רודפת אותנו

צגה מלקו:  הגזענות הממסדית – כבר בדקו אותה

צגה מלקו:  אם אתם זוכרים את ועדת פלמור, ראש הממשלה הקים אותה ב-2016

צגה מלקו:  בוועדה, שאני הייתי חברה בה, גם שם בדקנו

צגה מלקו:  הגענו למסקנה שהסכנה פה היא גזענות ממוסדת

צגה מלקו:       חברים, תקשיבו לזה

צגה מלקו:  אנחנו, המספר שלנו לא גדול, המספר קטן

צגה מלקו:  היינו יכולים להשתלב בקלות, אבל מה? בגלל צבע העור שלנו רודפים אותנו

צגה מלקו:  את צבע העור שלנו הפכו לעבריינות

צגה מלקו:  חברים, אתם מתבלבלים

צגה מלקו:  צבע העור שלנו זה מה שאנחנו

צגה מלקו:  יהדות אתיופיה – לפני שעלינו לא ידענו מה זה עבריינות

משה טור פז: נא לסיים

צגה מלקו: הגענו לפה אנשים תמימים ושקטים

צגה מלקו:  אני אספר לכם בקצרה – אדוני היושב-ראש, תרשה לי כמה שניות

משה טור פז: צריך לסיים

צגה מלקו: על פי הצעת החוק שהצעתי, מחיקת רישום פלילי – אתמול היה גם דיון בוועדת החוקה

צגה מלקו:  אם תסתכלו על הנתונים, לכמה מבני העדה, יוצאי אתיופיה, הצעירים נפתח תיק, לעומת האוכלוסייה הכללית - -     

משה טור פז: משפט אחרון

צגה מלקו: - - פי חמישה, כמעט פי שישה

צגה מלקו:  אני זועקת פה את הזעקה של הקהילה: די לממסד הגזעני

צגה מלקו:  גזענות ממוסדת היא סכנה לא רק ליוצאי אתיופיה – למדינה כולה

משה טור פז: תודה רבה

צגה מלקו: אני אומרת, חבריי, זה יום עצוב לקהילה שלמה

משה טור פז: תודה רבה

משה טור פז:  חבר הכנסת ינון אזולאי – אינו נוכח

משה טור פז:  אני מזמין את חבר הכנסת אלקין לסכם את הדיון

זאב אלקין: מוותר

משה טור פז: מוותר

משה טור פז: הודעה לסגנית מזכיר הכנסת

ראדה חסייסי: תודה

ראדה חסייסי:  ברשות יושב-ראש הישיבה, אני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל) (תיקון), התשפ"ד–2024, שהחזירה ועדת החוץ והביטחון; הצעת חוק שירותי הדת היהודיים (תיקון מס' 26), התשפ"ד–2024, שהחזירה ועדת הכספים; הצעת חוק הגנת הסביבה (ייעול הליכי רישוי סביבתי) (תיקוני חקיקה), התשפ"ד–2024, שהחזירה ועדת הפנים והגנת הסביבה

ראדה חסייסי:  תודה

משה טור פז: תודה רבה

משה טור פז: (קריאה ראשונה)         

משה טור פז: חבריי חברי הכנסת, אנחנו נעבור להצבעה על הצעת חוק לשכת עורכי הדין (תיקון מס' 44) (בחינות הלשכה להסמכה ותקופת ההתמחות של מי ששימש בחוץ לארץ עורך דין), התשפ"ד–2024, בקריאה ראשונה

משה טור פז:  נא תפסו את מקומותיכם

משה טור פז:  הצבעה

משה טור פז: בעד ההצעה להעביר את הצעת החוק לוועדה – 8 

משה טור פז: נמנעים – אין  

משה טור פז: בעד – שמונה, אין נגד, אין נמנעים

משה טור פז:  אני קובע כי הצעת חוק לשכת עורכי הדין (תיקון מס' 44) (בחינות הלשכה להסמכה ותקופת ההתמחות של מי ששימש בחוץ לארץ עורך דין), התשפ"ד–2024, אושרה בקריאה הראשונה ותחזור לדיון בוועדת החוקה, חוק ומשפט לצורך הכנתה לקריאה השנייה ושלישית

משה טור פז: [רשומות (הצעות חוק, חוב' כ/1004)

משה טור פז: ] 

משה טור פז: הנושא הבא על סדר היום: הצעת חוק הגנת הצרכן (תיקון מס' 69) (איסור הפעלת השפעה בלתי הוגנת במצב חירום), התשפ"ד–2024, של חבר הכנסת דוד ביטן וקבוצת חברי הכנסת, בקריאה ראשונה

משה טור פז:  אני מזמין את חבר הכנסת אליהו ברוכי להציג את הצעת החוק

משה טור פז:  לרשותך עשר דקות

אליהו ברוכי: כבוד היושב-ראש, חבריי חברי הכנסת, כבוד השר, הצעת החוק נועדה להתמודד עם העלאה ניכרת וחריגה של מחירי מוצרים או שירותים חיוניים בעת מצב חירום

אליהו ברוכי:      מצב החירום מוגדר לפי הצעת החוק כמצב מיוחד בעורף, שהוא המצב הנוכחי שבו אנחנו נמצאים מאז 7 באוקטובר, שמחת תורה, וכן הכרזה על אירוע חירום אזרחי דוגמת אסון טבע או מצב חירום בריאותי מיוחד שנקבע לפי חוק לשם התמודדות עם מחלה מידבקת מסוכנת, כמו מצב החירום שהיה בתקופת הקורונה

אליהו ברוכי:      בשנים האחרונות ראינו במשק הישראלי מקרים שבהם מוצרים שנמכרו במחירים תחרותיים מוצעים לפתע למכירה במחירים מופקעים בעקבות קיומו של מצב חירום

אליהו ברוכי:  לכן במצב חירום עשוי להתעורר צורך בהתערבות רגולטורית שמטרתה למנוע העלאת מחירים משמעותית וחריגה ביחס למחיר המקובל תוך ניצול המצב, ולהבטיח שאותו מוצר או שירות יהיה נגיש לכלל האוכלוסייה בתקופת מצב החירום

אליהו ברוכי:      בהצעת חוק זו, המבוססת על תזכיר חוק שיזם משרד הכלכלה והתעשייה ולצערי לא קודם בממשלה, מוצע לתקן את חוק הגנת הצרכן ולקבוע בו הסדר מיוחד שיחול רק בתקופת מצב החירום ואשר מטרתו להגן על צרכנים מפני הפקעת מחירים מהסוג שתיארתי

אליהו ברוכי:      אציג כעת את עיקרי הצעת החוק

אליהו ברוכי:  מוצע לקבוע כי אם הוכרז מצב חירום מסיבה ביטחונית, בריאותית או אחרת, ושר הכלכלה והתעשייה שוכנע כי יש חשש ממשי שעוסקים ינצלו את מצב החירום כדי להעלות מחירים של טובין ושירותים חיוניים, הוא רשאי להכריז כי בתקופה כפי שיקבע יחולו הוראות התיקון המוצע

אליהו ברוכי:  הכרזה זו תיקרא הכרזה על איסור השפעה בלתי הוגנת במצב חירום

אליהו ברוכי:  ההכרזה תיכנס לתוקף עם פרסומה ברשומות ותהיה בתוקף לתקופה שלא תעלה על 30 ימים

אליהו ברוכי:  השר יהיה רשאי להאריך תקופה זו בתקופות נוספות שלא יעלו על 30 ימים כל אחת, אך לאחר תקופה של חודשיים כל הארכה נוספת תהיה מותנית באישורה של ועדת הכלכלה של הכנסת

אליהו ברוכי:      מוצע כי הכרזת השר תפקע אם פקע תוקפה של ההכרזה על מצב חירום, וכי על השר יהיה לבטל את ההכרזה ללא דיחוי אם חדלו להתקיים הנסיבות שבשלן הוא החליט להכריז על ניצול מצב חירום

אליהו ברוכי:      מוצע להסמיך את הממונה על הגנת הצרכן והסחר ההוגן ואת הממונה על התקציבים במשרד האוצר, בתקופת תוקפה של ההכרזה על איסור השפעה בלתי הוגנת במצב חירום, לקבוע רשימה של טובין ושירותים חיוניים שתפורסם ברשומות

אליהו ברוכי:  רשימה זו תיקבע בהתחשב במאפייניו ובנסיבותיו של מצב החירום שיוכרז

אליהו ברוכי:  כמו כן, מוצע לקבוע שהממונה על הגנת הצרכן והסחר ההוגן והממונה על התקציבים במשרד האוצר יהיו רשאים לעדכן את הרשימה

אליהו ברוכי:      סעיף 3(א) לחוק הכנסת הצרכן, התשמ"א–1981, אוסר על עוסק להפעיל השפעה בלתי הוגנת על צרכן

אליהו ברוכי:  כלומר, עוסק לא יכול לעשות דבר במעשה, במחדל, בכתב או בעל פה, שעלול לפגוע ביכולתו של צרכן לקבל החלטה אם להתקשר עימו בעסקה, באופן שיש בו שלילה של חופש ההתקשרות של הצרכן או פגיעה מהותית בחופש ההתקשרות שלו

אליהו ברוכי:  סעיף 3(ב) לחוק קובע רשימה סגורה של מעשים שביצועם הוא בגדר הפעלת השפעה בלתי הוגנת

אליהו ברוכי:      מוצע לקבוע כי בתקופת תוקפה של ההכרזה על איסור השפעה בלתי הוגנת במצב חירום יראו עוסק כמי שמפעיל השפעה בלתי הוגנת אם הציע, הציג או מכר לצרכן טובין או שירותים המנויים ברשימה כאמור, במחיר העולה באופן ניכר וחריג על מחירו הממוצע בשלושת החודשים שקדמו להכרזה על מצב החירום

אליהו ברוכי:  נקודת ההשוואה לעניין זה תהיה המחיר הממוצע שבו נמכרו הטובין או השירותים בשלושת החודשים שקדמו להכרזה על מצב החירום

אליהו ברוכי:      לצד איסור העלאת מחירים בעת מצב חירום כאמור, מוצע לקבוע חריגים שבהם לא יראו עוסק שביצע את האמור לעיל כמי שהפעיל השפעה בלתי הוגנת

אליהו ברוכי:  מדובר על מקרים שבהם העלאת המחיר נעשתה לפי דין או לפי הסכם בין עוסק לצרכן שנחתם לפני ההכרזה על מצב חירום וכן על מקרים שבהם העלייה במחיר השירות או הטובין נובעת מהתייקרות העלויות שבהן העוסק נדרש לשאת כדי לספק את השירות או הטובין, ולעניין טובין שהם פירות וירקות – אם העלייה במחיר נובעת מתנודות עונתיות

אליהו ברוכי:  כמו כן, מוצע להסמיך את הממונה להטיל על עוסקים שיפרו את הצו המינהלי עיצומים כספיים בסכום של פי שלושה מסכומי העיצומים הקבועים כיום בחוק על הפרות מהדרגה החמורה יותר: סכום של כ-46,000 שקלים חדשים, ואם מדובר בעוסק שהוא יחיד – כ-25,000 שקלים חדשים

אליהו ברוכי:       חברי הכנסת, אני סבור כי הצעת החוק תיתן כלים להתמודדות עם תופעה של הפקעת מחירים במצבי החירום, תמנע ניצול צרכני במצב החירום ותאפשר זמינות נוחה של המוצרים הנדרשים בשעת חירום לכלל האוכלוסייה

אליהו ברוכי:  לכן, אבקש מכם להצביע בעדה

אליהו ברוכי:  תודה רבה

משה טור פז: תודה רבה לחבר הכנסת ברוכי

משה טור פז:  נעבור לדיון האישי

משה טור פז:  ראשון הדוברים, חבר הכנסת יוסף עטאונה – אינו נוכח; חבר הכנסת ווליד טאהא – אינו נוכח; חבר הכנסת גלעד קריב – אינו נוכח; חברת הכנסת מיכל מרים וולדיגר – אינה נוכחת; חבר הכנסת יבגני סובה – אינו נוכח; חברת הכנסת יוליה מלינובסקי – אינה נוכחת; חברת הכנסת נעמה לזימי – אינה נוכחת; חבר הכנסת חנוך דב מלביצקי – אינו נוכח; חברת הכנסת עאידה תומא סלימאן – אינה נוכחת; חבר הכנסת חמד עמאר – אינו נוכח; חבר הכנסת אושר שקלים – אינו נוכח; חברת הכנסת אימאן ח'טיב יאסין – אינה נוכחת; חברת הכנסת לימור סון הר מלך – אינה נוכחת; חברת הכנסת שרון ניר – אינה נוכחת; חבר הכנסת איימן עודה – אינו נוכח; חבר הכנסת אבי מעוז – אינו נוכח; חבר הכנסת עופר כסיף – אינו נוכח; חבר הכנסת ואליד אלהואשלה – אינו נוכח; חבר הכנסת ניסים ואטורי – אינו נוכח; חבר הכנסת אחמד טיבי – אינו נוכח; חבר הכנסת יוסף טייב – אינו נוכח; חבר הכנסת ירון לוי – אינו נוכח; חבר הכנסת אריאל קלנר – אינו נוכח; חבר הכנסת אלעזר שטרן – אינו נוכח; חבר הכנסת אופיר כץ – מוותר; חברת הכנסת צגה מלקו – אינה נוכחת

משה טור פז:  חבר הכנסת ברוכי, אתה רוצה לסכם את הדיון? מוותר

משה טור פז:       אם כך, חבריי חברי הכנסת, נעבור להצבעה על הצעת חוק הגנת הצרכן (תיקון מס' 69) (איסור הפעלת השפעה בלתי הוגנת במצב חירום), התשפ"ד–2024, בקריאה ראשונה

משה טור פז:  הצבעה

משה טור פז: בעד ההצעה להעביר את הצעת החוק לוועדה – 5 

משה טור פז: נמנעים – אין 

משה טור פז: בעד – חמישה, אין נגד, אין נמנעים

משה טור פז:  אני קובע כי הצעת חוק הגנת הצרכן (תיקון מס' 69) (איסור הפעלת השפעה בלתי הוגנת במצב חירום), התשפ"ד–2024, אושרה בקריאה הראשונה ותחזור לדיון בוועדת הכלכלה לצורך הכנתה לקריאה השנייה והשלישית

משה טור פז:       חבריי חברי הכנסת, תם סדר-היום

משה טור פז:  הישיבה הבאה תתקיים מחר, יום רביעי כ"ד באדר ב' התשפ"ד, 3 באפריל 2024, בשעה 11:00

משה טור פז:  ישיבה זו נעולה